സംസ്ഥാനങ്ങള്‍ക്കുള്ള നഷ്ടപരിഹാരം; ജിഎസ്ടി കൗണ്‍സില് ഇന്ന് യോഗം ചേരും\nകേന്ദ്ര സര്‍ക്കാര് തന്നെ വായ്പയെടുക്കണമെന്നാണ് കേരളമുള്‍പ്പെടെ9സംസ്ഥാനങ്ങളുടെ ആവശ്യം.\nPublished on : 12 Oct, 2020 , 3:05 am\nന്യൂ ഡല്‍ഹി: സംസ്ഥാനങ്ങള്‍ക്കുള്ള നഷ്ടപരിഹാരം എങ്ങനെ നികത്തണമെന്ന തര്‍ക്കം പരിഹരിക്കാന് ജിഎസ്ടി കൗണ്‍സില് ഇന്ന് ചേരും. റിസര്‍വ് ബാങ്ക് വഴി സംസ്ഥാനങ്ങള് തന്നെ വായ്പയെടുക്കണമെന്ന നിര്‍ദേശത്തെ 20 സംസ്ഥാനങ്ങള് അനുകൂലിക്കുന്നു. കേന്ദ്ര സര്‍ക്കാര് തന്നെ വായ്പയെടുക്കണമെന്നാണ് കേരളമുള്‍പ്പെടെ9സംസ്ഥാനങ്ങളുടെ ആവശ്യം.\nസംസ്ഥാനങ്ങളുടെ കടമെടുപ്പ് സംബന്ധിച്ച് തീരുമാനമെടുക്കാന് ജിഎസ്ടി കൗണ്‍സിലിന് അധികാരമില്ലെന്നാണ് കേന്ദ്ര സര്‍ക്കാര് നിലപാട്. പ്രശ്‌ന പരിഹാരത്തിന് മന്ത്രിമാരുടെ സമിതി രൂപീകരിക്കണമെന്ന നിര്‍ദേശവും ഉയര്‍ന്നിട്ടുണ്ട്. നഷ്ടപരിഹാരം മൂന്ന് ലക്ഷം കോടി രൂപയാണെന്നാണ് കേന്ദ്ര സര്‍ക്കാര് കണക്ക്.\nസെസ് ഇനത്തിലെ 65,000 കോടി രൂപ മാറ്റി നിര്‍ത്തിയാല് ബാക്കി 2.35 ലക്ഷം കോടി രൂപ സംസ്ഥാനങ്ങള് വായ്പയെടുക്കണമെന്നും കേന്ദ്ര സര്‍ക്കാര് ആവശ്യപ്പെടുന്നു. ഏപ്രില് മുതല് ജൂലൈ വരെ മാത്രം 7,077 കോടി രൂപയാണ് കേരളത്തിന് കേന്ദ്രത്തില് നിന്ന് ലഭിക്കേണ്ടത്. 915 കോടി രൂപ കഴിഞ്ഞ ആഴ്ച ലഭിച്ചിരുന്നു.


സെന്‍കുമാറിനെ വീണ്ടും പോലീസ് മേധാവിയാക്കണം : സര്‍ക്കാരിന് തിരിച്ചടി - Calicut Journal\nHome » ഇൻ ഫോക്കസ് » സെന്‍കുമാറിനെ വീണ്ടും പോലീസ് മേധാവിയാക്കണം : സര്‍ക്കാരിന് തിരിച്ചടി\nസെന്‍കുമാറിനെ വീണ്ടും പോലീസ് മേധാവിയാക്കണം : സര്‍ക്കാരിന് തിരിച്ചടി\nടി.പി സെന്‍കുമാറിനെ പോലീസ് മേധാവിയായി വീണ്ടും നിയമിക്കാന് സുപ്രീംകോടതി ഉത്തരവ്. ജിഷക്കേസ്, പുറ്റിങ്ങല് കേസുകള് ഉന്നയിച്ച് സെന്‍കുമാറിനെ മാറ്റിയ നടപടി ശരിയല്ലെന്ന് കോടതി വ്യക്തമാക്കി. സര്‍ക്കാര് ഉത്തരവ് ശരിവെച്ച ഹൈക്കോടതി വിധി റദ്ദാക്കി.\nസെന്‍കുമാറിനെ മാറ്റാന് സര്‍ക്കാര് ചൂണ്ടിക്കാട്ടിയ കാരണങ്ങള് കോടതി തള്ളി. സര്‍ക്കാര് നീതിയുക്തമായല്ല പെരുമാറിയതെന്നും അതുകൊണ്ട് തന്നെ ഹൈക്കോടതിയുടേയും ട്രൈബ്യൂണലിന്റേയും ഉത്തരവ് റദ്ദാക്കുന്നതില് വിയോജിപ്പില്ലെന്ന് കോടതി പറഞ്ഞു. അതു കൊണ്ട് ക്രമസമാധാന ചുമതലയുള്ള പോലീസ് മേധാവി സ്ഥാനം സെന്‍കുമാറിന് തിരിച്ച് നല്‍കണമെന്നും കോടതി ഉത്തരവിടുകയായിരുന്നു. ജസ്റ്റിസ് മദന് ബി ലോക്കൂര് അധ്യക്ഷനായ ബഞ്ചാണ് വിധി പറഞ്ഞത്.\nജിഷ വധക്കേസും പുറ്റിങ്ങല് കേസും കൈകാര്യം ചെയ്യുന്നതില് സെന്‍കുമാറിന് വീഴ്ച സംഭവിച്ചെന്ന് ചൂണ്ടിക്കാട്ടിയാണ് സര്‍ക്കാര് അദ്ദേഹത്തെ മാറ്റിയത്. ഈ വാദം കോടതി അംഗീകരിച്ചില്ല.\nദുഷ്യന്ത് ദാവെ, പ്രശാന്ത് ഭൂഷണ് എന്നിവരാണ് സെന്‍കുമാറിന് വേണ്ടി ഹാജരായത്. ഹരീഷ് സാല്‍വെ സര്‍ക്കാരിന് വേണ്ടിയും ഹാജരായി.\n2017 ജൂണ് വരെ സെന്‍കുമാറിന് കാലാവധിയുണ്ട്. 1983 ബാച്ച് ഐ.പി.എസ്. ഉദ്യോഗസ്ഥാനാണ് തൃശ്ശൂര് സ്വദേശിയായ സെന്‍കുമാര്. സാമ്പത്തികശാസ്ത്രത്തില് ബിരുദാനന്തരബിരുദധാരിയാണ്. 1981-ല് ഇന്ത്യന് ഇക്കണോമിക്സ് സര്‍വീസില് ആദ്യം നിയമനം ലഭിച്ച ഇദ്ദേഹത്തിന്, 1983ലാണ് ഐ.പി.എസ്. ലഭിച്ചത് .\nപിണറായി വിജയന് സര്‍ക്കാര് അധികാരത്തിലെത്തി ആദ്യം എടുത്ത തീരുമാനങ്ങളില് ഒന്ന് സെന്‍കുമാറിനെ മാറ്റി ലോക്‌നാഥ് ബെഹ്‌റയെ ഡിജിപിയാക്കുകയായിരുന്നു. എന്നാല് ആ തീരുമാനമാണ് ഇന്ന് സര്‍ക്കാര് ഒരു വര്‍ഷം പൂര്‍ത്തിയാക്കുമ്പോള് ബൂമറാങ്ങായി തിരിച്ചുവരുന്നത്.\nസെന്‍കുമാറിനെ നീക്കി ബെഹ്‌റയെ ഡിജിപിയാക്കിയത് മുതല് പോലീസിന്റെ ഭാഗത്ത് വീഴ്ചകളുടെ പരമ്പര തന്നെ സംഭവിച്ചു. ജിഷ്ണുക്കേസ് അടക്കമുള്ള സംഭവങ്ങളിലെ ഈ വീഴ്ചകള് സുപ്രീംകോടതിയില് അക്കമിട്ട് സെന്‍കുമാര് നിരത്തി. സര്‍ക്കാരിന്റെ അനിഷ് ടത്തെ തുടര്‍ന്ന് ഒഴിവാക്കിയ അതേ കസേരയിലേക്ക് സെന്‍കുമാര് തിരിച്ചെത്തുന്നു എന്നതാണ് വിധിയുടെ ഏറ്റവും വലിയ പ്രാധാന്യം.\nപോലീസ് മേധാവി സ്ഥാനത്ത് നിന്ന് മാറ്റിയതിനെതിരെ അഡ്മിനിസ് ട്രേറ്റീവ് ട്രൈബ്യൂണലിനെയും ഹൈക്കോടതിയേയും സമീപിച്ചപ്പോഴും വിധി സെന്‍കുമാറിന് എതിരായിരുന്നു. എന്നാല് പരമോന്നതനീതിപീഠം ഒടുവില് അദ്ദേഹത്തിന്റെ വാദം അംഗീകരിച്ചു.\nഅഖിലേന്ത്യാ സര്‍വീസ് ചട്ടവും കേരള പോലീസ് ആക്ടും അനുസരിച്ച് തനിക്കെതിരായ സര്‍ക്കാര് നടപടി നിയമപരമായിരുന്നില്ലെന്നാണ് സെന്‍കുമാര് ഹര്‍ജിയില് പറഞ്ഞിരുന്നത്\nഐ.പി.എസ്. ഉദ്യോഗസ്ഥരെ ഒരു തസ്തികയില് നിയമിച്ചാല് രണ്ട് വര്‍ഷത്തിനുള്ളില് നീക്കം ചെയ്യാന് പാടില്ല. ഇനി അഥവാ മാറ്റുകയാണെങ്കില് അതിന് തക്ക കാരണമുണ്ടാകണം. ഈ ചട്ടങ്ങളെല്ലാം ലംഘിച്ചാണ് തന്നെ പോലീസ് മേധാവി സ്ഥാനത്തു നിന്ന് നീക്കം ചെയ്തത്. ഇത് ഒരര്‍ത്ഥത്തില് തരംതാഴ്ത്തലാണെന്നും സെന്‍കുമാറിന്റെ ഹര്‍ജിയില് ചൂണ്ടിക്കാട്ടിയിരുന്നു.\nഡിജിപിമാരെ നിയമിക്കുമ്പോള് നിയമിക്കപ്പെടുന്നവര്‍ക്ക് രണ്ടുകൊല്ലം തുടര്‍ച്ചയായി കാലാവധി ലഭിക്കുമെന്ന് ഉറപ്പു വരുത്തണമെന്ന് 2006 ല് പ്രകാശ്സിങ് കേസില് സുപ്രീംകോടതി ഉത്തരവിട്ടിരുന്നു. 2012 ല് തമിഴ്നാട്ടില് അന്നത്തെ ജയലളിത സര്‍ക്കാര് ഡിജിപിയായി നിയമിച്ച കെ.രാമാനുജം കുറച്ചു നാളുകള്‍ക്കു ശേഷം വിരമിക്കേണ്ടതായിരുന്നെങ്കിലും സുപ്രീംകോടതി വിധി ചൂണ്ടിക്കാട്ടി സര്‍വീസ് നീട്ടി നല്‍കുകയായിരുന്നു. മാറി മാറിവരുന്ന സര്‍ക്കാരുകളുടെ ഇഷ്ടത്തിനൊത്ത് പ്രവര്‍ത്തിക്കാതെ സ്വതന്ത്രമായും നീതിപൂര്‍വ്വമായും പ്രവര്‍ത്തിക്കുന്നതിന് ഇത് ആവശ്യമാണെന്ന് ചൂണ്ടിക്കാട്ടിയാണ് സുപ്രീംകോടതി വിധി പുറപ്പെടുവിച്ചത്.\nPrevious: പപ്പു സീബ്രയുടെ ട്രാഫിക് ബോധവൽക്കരണ യാത്ര ജില്ലയിൽ\nNext: വരുന്നു…. KSRTC മിന്നല് സൂപ്പര് ഡീലക്‌സ്


Kollam KSRTC's Velankanni Travel Package:Timings, Ticket Charges And Details - Malayalam Nativeplanet\n»കെഎസ്ആര്‍ടിസിയുടെ വേളാങ്കണ്ണി യാത്ര... കുറഞ്ഞ ചിലവില് പോകാം..\nPublished: Saturday, May 28, 2022, 8:51 [IST]\n24 min ago കടലിനുള്ളിലെ മറ്റൊരു ലോകം... കയ്യെത്തുംദൂരെ കടല്‍ക്കാഴ്ചകള്.. ആന്‍ഡമാനിലെ സ്കൂബാ ഡൈവിങ്!!\nകെഎസ്ആര്‍ടിസിയുടെ ആനവണ്ടിയിലെ വിനോദയാത്രകള് സഞ്ചാരികള് ഇരുംകയ്യും നീട്ടിയാണ് സ്വീകരിച്ചിരിക്കുന്നത്. കേരളത്തിലങ്ങോളമിങ്ങോളമുള്ള യാത്രകള് ബംബര് ഹിറ്റായതോടെ സംസ്ഥാനത്തിനു പുറത്തേയ്ക്കും കെഎസ്ആര്‍ടിസി ബജറ്റ് യാത്രകള് വ്യാപിപ്പിക്കുകയാണ്. കൊല്ലം കെഎസ്ആര്‍ടിസിയുടെ നേതൃത്വത്തിലുള്ള വേളാങ്കണ്ണി യാത്ര ഇതില് ആദ്യത്തേതാണ്. കെഎസ്ആർടിസി ബജറ്റ് ടൂറിസം സെല്ലിന്റെ നേതൃത്വത്തിലുള്ള ആദ്യ കൊല്ലം- വേളാങ്കണ്ണി യാത്രയ്ക്ക് കഴിഞ്ഞ ദിവസം തുടക്കമായിരുന്നു.\nകൊല്ലത്തു നിന്നും എല്ലാ വെള്ളി, ശനി, ഞായര് ദിവസങ്ങളില് വേളാങ്കണ്ണിയിലേക്ക് ബജറ്റ് ടൂറിസത്തിന്‍റെ നേതൃത്വത്തില് യാത്രകള് നടത്തും. ഈ അടുത്ത് വിശുദ്ധ പദവിയിലേക്ക് ഉയര്‍ത്തപ്പെട്ട ദൈവസഹായം പിള്ള രക്തസാക്ഷിത്വം വഹിച്ച കാറ്റാടിമല പള്ളി, രിയൂർ വി.ജോൺ ഡി ബ്രിട്ടോ യുടെ ദേവാലയം എന്നിവിടങ്ങളും യാത്രയില് സന്ദര്‍ശിക്കും. വൈകിട്ടോടെ വേളാങ്കണ്ണിയില് എത്തിച്ചേരുകയും അന്ന് രാത്രി അവിടെ താമസിച്ച് പിറ്റേന്ന് രാവിലെ 9.00 മണിക്കുള്ള മലയാളം കുര്‍ബാനയില് പങ്കെടുക്കാം വൈകിട്ട് നാലു മണി വരെ വേളാങ്കണ്ണിയില് ചിലവഴിച്ചതിനു ശേഷം യാത്ര തിരിച്ച് പിറ്റേന്ന് അതിരാവിലെ കൊല്ലത്ത് എത്തുന്ന രീതിയിലാണ് യാത്ര പ്ലാന് ചെയ്തിരിക്കുന്നത്.\nഎല്ലാ വെള്ളി , ശനി, ഞായർ ദിവസങ്ങളിൽ രാവിലെ 5.15 ന് .ആണ് കൊല്ലത്തു നിന്നുമുള്ള യാത്ര ആരംഭിക്കുന്നത്.\nതുടക്കത്തിലെ ഓഫര് ആയി 2,200 രൂപ. വീതമാണ് ഒരു ടിക്കറ്റിന് ഈടാക്കുന്നത്. താല്പര്യമുള്ളവര്‍ക്ക് ഗ്രൂപ്പായും സീറ്റുകള് ബുക്ക് ചെയ്യാം. പാക്കേജിനെക്കുറിച്ച് കൂടുതല് അറിയുന്നതിനും ബുക്ക് ചെയ്യുന്നതിനുമായി 89215 52722, 99950 44775 ,89219 5090394966 75635 എന്നി നമ്പറുകളിൽ ബന്ധപ്പെടാം.\nതമിഴ്നാട്ടിലെ നാഗപട്ടിണം ജില്ലയിൽ സ്ഥിതി ചെയ്യുന്ന വേളാങ്കണ്ണി ആരോഗ്യമാതാ ദേവാലയം ജാതിമതഭേദമന്യേ വിശ്വാസികള് എത്തിച്ചേരുന്ന സ്ഥലമാണ്. സാരിയുടുത്ത് കൈക്കുഞ്ഞിനെ പിടിച്ചു നിൽക്കുന്ന മാതാവിനെയാണ് ഇവിടെ ആരാധിക്കുന്നത്. മഞ്ഞപട്ടുസാരിയിൽ നിറയെ ആഭരണങ്ങളണിഞ്ഞ് മൂന്നടിയോളം ഉയരമുള്ള രൂപമാണ് ഇവിടുത്തേത്. വർഷത്തിൽ എല്ലായ്പ്പോഴും ഇവിടെ സന്ദർശിക്കുവാൻ സാധിക്കും. എന്നാൽ മാതാവിന്റെ തിരുന്നാൾ നടക്കുന്ന ആഗസ്റ്റ് 29 മുതൽ സെപ്റ്റംബർ 8 വരെയുള്ള സമയത്താണ് ഇവിടെ കൂടുതലും തീർഥാടകരെത്തുന്നത്.\nRead more about: ksrtc kollam travel packages


ഫോണ് അണ്‍ലോക്ക് ചെയ്യുന്നതിന് ഡിവൈസില് ഇനി ഊതിയാല് മതി. ഇന്‍ടെക്‌സിന്റെ അക്വാ 3ജി നിയോ-യില് ആണ് ഈ രസകരമായ സവിശേഷത അവതരിപ്പിച്ചിരിക്കുന്നത്. 1 ഗിഗാഹെര്‍ട്ട്‌സ് ക്വാഡ് കോര് പ്രൊസസ്സറിന് 512 എംബി റാം പിന്തുണയേകുന്നു. 4ജിബി ഇന്റേണല് മെമ്മറി എസ്ഡി കാര്‍ഡ് ഉപയോഗിച്ച് 32ജിബി വരെ വികസിപ്പിക്കാവുന്നതാണ്. 2എംപി പ്രധാന ക്യാമറയും, 0.3എംപി മുന് ക്യാമറയും ആണ് ഫോണിനുളളത്. 3ജി, ബ്ലൂടൂത്ത്, വൈഫൈ തുടങ്ങിയ കണക്ടിവിറ്റി ഓപ്ഷനുകള് നല്‍കിയിരിക്കുന്നു. 1500എംഎഎച്ച് ബാറ്ററിയാണ് ഫോണിനുളളത്.


ഫോട്ടോജേണലിസ്റ്റ് ഡാനിഷ് സിദ്ദിഖി കൊല്ലപ്പെട്ടത് ഏറ്റുമുട്ടലിനിടെയുണ്ടായ വെടിവെപ്പില്; തങ്ങളുമായി സഹകരിച്ചിരുന്നെങ്കില് ഇങ്ങനെ സംഭവിക്കില്ലായിരുന്നുവെന്ന് താലിബാന് വക്താവ് മുഹമ്മദ് സൊഹെയ്ല് ഷഹീന് – Utharadesam\nന്യൂഡെല്‍ഹി: ഇന്ത്യന് ഫോട്ടോ ജേര്‍ണലിസ്റ്റ് ഡാനിഷ് സിദ്ദീഖി അഫ്ഗാനിസ്ഥാനില് വെടിയേറ്റ് മരിച്ച സംഭവത്തില് പ്രതികരണവുമായി താലിബാന്. ഏറ്റുമുട്ടലിനിടെയുണ്ടായ വെടിവയ്പ്പിലാണ് സിദ്ദീഖി കൊല്ലപ്പെട്ടതെന്നും തങ്ങളുമായി സഹകരിച്ചില്ല എന്നതാണ് അദ്ദേഹത്തിന്റെ പിഴവെന്നും താലിബാന് വക്താവ് മുഹമ്മദ് സൊഹെയ്ല് ഷഹീന് പറഞ്ഞു.\n‘ഞങ്ങള്‍ക്കു സ്വാധീനമുള്ള മേഖലകളില് എത്തുമ്പോള് ഞങ്ങളുമായി സഹകരിക്കണമെന്നും അങ്ങനെ ചെയ്താല് സംരക്ഷണം നല്‍കാമെന്നും മാധ്യമപ്രവര്‍ത്തകരോടു പല തവണ വ്യക്തമാക്കിയിട്ടുള്ളതാണ്. പക്ഷേ, ഡാനിഷ് സിദ്ദിഖി കാബൂള് സേനയുടെ നടുവിലായിരുന്നു. പരസ്പരമുള്ള വെടിവയ്പ്പിനിടെയാണ് അദ്ദേഹം കൊല്ലപ്പെട്ടത്.’- മുഹമ്മദ് സൊഹെയ്ല് ഷഹീന് പ്രമുഖ സ്വകാര്യ ചാനലിനോട് വെളിപ്പെടുത്തി.\nഅതേസമയം സിദ്ദീഖിയെ പിടികൂടി കൊലപ്പെടുത്തിയതാണെന്നും മൃതദേഹം വികൃതമാക്കിയെന്നുമുള്ള വാര്‍ത്തകളും താലിബാനു പാകിസ്താന് പിന്തുണയുണ്ടെന്ന വാദവും ഷഹീന് നിഷേധിച്ചു. താലിബാനെ ശത്രുവായാണോ സുഹൃത്തായാണോ കാണുന്നതെന്നു തീരുമാനിക്കേണ്ടത് ഇന്ത്യന് സര്‍ക്കാരാണ്്. ഞങ്ങള്‍ക്കെതിരായ കലപാത്തിന് അഫ്ഗാന് ജനതയ്ക്ക് ഇന്ത്യ ആയുധങ്ങള് നല്‍കിയാല് അത് ശത്രുതയാണ്. എന്നാല്, അഫ്ഗാന്റെ സമാധാനത്തിനും സമൃദ്ധിക്കും വേണ്ടിയാണ് ഇന്ത്യ പ്രവര്‍ത്തിക്കുന്നതെങ്കില് അതിനെ ശത്രുതയായി കാണേണ്ടതില്ല. താലിബാന് അധികാരത്തില് വന്നാല് ഐ.എസ്, അല് ഖ്വയ്ദ തുടങ്ങിയ ഭീകരസംഘടനകളെ പ്രവര്‍ത്തിക്കാന് അനുവദിക്കില്ല.- ഷഹീന് പറഞ്ഞു.


കുറ്റ്യാടിക്കാരന്റെ ബ്ലോഗ്: നായര്‍സ്രാമ്പി\n"ആരാടാ ഈ ക്ലാസിന്റെ ലീഡര്?"\nഉച്ച കഴിഞ്ഞ് കണക്കിന്റെ പിരീഡ്. കണാരന് മാഷ് പതിവു പോലെ ലീവ്. അര്‍മാദിക്കാന് ഇനിയെന്തുവേണം? ക്ലാസ്സിലെ അലവലാതികളായി ബ്രാന്റ് ചെയ്യപ്പെട്ടിരിക്കുന്ന ബാക്ക് ബെഞ്ചുകാര് തൊട്ട് പഠിപ്പിസ്റ്റുകളായ ഫ്രണ്ട് ബെഞ്ചുകാര് വരെ ലോക്കല് - ഇന്റെര്‍നാഷനല് വിഷയങ്ങള് ചര്‍ച്ചചെയ്തുകൊണ്ടിരിക്കുമ്പോളാണ് മരത്തിന്റെ കര്‍ട്ടന്റെ മേല് "ഠപഠപഠപ്പേ..." എന്ന് അടിച്ചുകൊണ്ട് ഹെഡ്മാസ്റ്റര് ബീരാന് മാഷ് ഈ ചോദ്യം ചോദിച്ചത്.\n"നിനക്കിവിടെ എന്താടാ പണി? ഇത്രയും കുട്ടികള് ഒച്ചയുണ്ടാക്കുമ്പോള് നീ എന്തുചെയ്യുകയായിരുന്നു? ഊം.......?\n"ഞാനും വരുടെ കൂടെ സംസാരിക്കുകയായിരുന്നു സര്" എന്ന് പറയണമെന്ന് എനിക്ക് ആഗ്രഹമില്ലാഞ്ഞിട്ടല്ല. പക്ഷെ വെറുതെ അടി വാങ്ങിക്കണ്ടല്ലോ. ആസ് യൂഷ്വല് ഞാന് തല താഴ്ത്തി നിന്നു.\n"വര്‍ത്തമാനം പറഞ്ഞ കുട്ടികളുടെ പേരെഴുതിയിട്ടുണ്ടോ? എവിടെ, കാണട്ടെ?"\nഎവിടെ കാണാന്? സംസാരിച്ചു കൊണ്ടിരിക്കുന്നതിനിടയില് ആ കാര്യം ഞാന് വിട്ടുപോയി. പക്ഷെ അത് പറഞ്ഞാല് ലീഡറാണെന്നും ബീരാന് മാഷ് നോക്കില്ല, അടിച്ച് തോല് പൊളിച്ചുകളയും.\nതിരക്കിട്ട് ഞാന് നോട്ടുബുക്ക് തപ്പി. എന്റെ നല്ലകാലത്തിന് രാവിലത്തെ സാമൂഹ്യശാസ്ത്രം ക്ലാസ്സില് ഒച്ചയുണ്ടാക്കിയവരുടെ ലിസ്റ്റ് കയ്യില് തടഞ്ഞു. നോക്കുമ്പോള് കമ്പ്ലീറ്റ് ബാക്ക് ബെഞ്ചുകാരുടെയും പേരുണ്ട്.\n"ശരി, നീ പോയി ഓഫീസ് റൂമില് പോയി ചൂരല് എടുത്തുകൊണ്ടുവാ.."\nരക്ഷപ്പെട്ടു. എന്റെ ശ്വാസം നേരെ വീണു. വടിയെടുത്തുകൊണ്ടു വരാന് ഞാന് ഓഫീസ് റൂമിലേക്കോടി.\nഓഫീസിലെത്തിയപ്പോള് എന്റെ കണ്ണുതള്ളിപ്പോയി! ചൂരല് വടികളുടെ ഒരു കമനീയ ശേഖരം ഇതാ എന്റെ മുന്നില്. തടിച്ചത്, മെലിഞ്ഞത്, കറുത്തത്, തവിട്ടുനിറമുള്ളത്, ഉരുണ്ടത് എന്നുവേണ്ട എല്ലാം. രണ്ടുമൂന്നെണം എടുത്ത് ഞാന് എന്റെ സ്വന്തം കയ്യില് അടിച്ചു നോക്കി. ഏതിനാ ഏറ്റവും വേദന ഉണ്ടാവുക എന്നറിയണമല്ലോ.... ഏറ്റവും വേദന കൂടിയ വടി തന്നെ സെലക്റ്റ് ചെയ്തു. ഓടി ക്ലാസ് റൂമിലെത്തി.\nസംസാരിച്ചവരെല്ലാം എഴുന്നേറ്റു നില്‍ക്കുന്നു. ഓരോരുത്തരായി കൈകള് നീട്ടി അവര്‍ക്ക് കിട്ടാനുള്ളത് ഏറ്റുവാങ്ങി.\nകസേരയില് വന്നിരുന്ന് മാഷ് എന്നെ വിളിച്ചു: "ലീഡര് സാര് ഇങ്ങു വാ"\nഓ.. അനുമോദനങ്ങള് അറിയിക്കാനായിരിക്കും. വേണ്ടായിരുന്നു സാര് എന്ന ഭാവവുമായി ഞാന് കസേരക്കരികിലേക്ക് ചെന്നു.\nഞാന് കുട്ടികളുടെ നേരെ തിരിഞ്ഞു നിന്നു.\nഎന്റെ പാന്റ്സിന്റെ വലതുഭാഗം ബീരാന് മാഷ് വലിച്ചു പിടിക്കുന്നത് ഞാനറിഞ്ഞു. അല്‍പ്പം നനഞ്ഞ ഓലപ്പടക്കങ്ങള് പൊട്ടുന്നതു പോലെയുള്ള ശബ്ദത്തിന്റെ അകമ്പടിയോടെ അഞ്ച് അടികള് എന്റെ വലതു ചന്തിയില് പതിച്ചു. ബീരാന് മാഷുടെ സിഗ്നേച്ചര് കലക്ഷനില് നിന്നെടുത്ത അടികള്. അടികൊണ്ട ഏരിയ തരിച്ചുപോയതിനാല് ആദ്യത്തെ അടിയുടെ വേദന മാത്രമേ ഞാനറിഞ്ഞുള്ളൂ. പിന്നീടുള്ള അടികളൊക്കെ വെറും പുല്ല്!\n"ഇനി പോയി ബെഞ്ചിലിരുന്നോ..."\nഭീകരം... അതി ഭീകരം.. ഭീകരാക്രമണം തന്നെ. കര്‍ത്തവ്യനിരതനായ ഒരു ലീഡറെ ക്ലാസ്സിനു മുന്‍പില് അപമാനിച്ചു വിട്ടിരിക്കുന്നു. ബാക്ക് ബെഞ്ചുകാര് തുടങ്ങിവെച്ച ചിരി പെണ്‍കുട്ടികളടക്കം സകലരും ഏറ്റുപിടിച്ചു. കണ്ണ് നിറഞ്ഞിരുന്ന കാരണം ഏതൊക്കെ പഹയന്മാരാണ് ഇളിക്കുന്നത് എന്ന് എനിക്ക് മനസിലാക്കാന് കഴിഞ്ഞില്ല. അവരുടെ ഭാഗ്യം, അല്ലെങ്കില് അടുത്ത ഒഴിവുപിരീഡില് ഒച്ചയുണ്ടാക്കിയവരുടെ ലിസ്റ്റില് ഞാന് അവന്മാരെ മുഴുവന് ഉള്‍പ്പെടുത്തിയേനെ.\nബെഞ്ചിന്റെ ഇടതുവശത്താണെന്റെ സ്ഥാനം. അടികൊണ്ട സ്ഥലം ഡിങ്കോലാപ്പിയായിക്കിടക്കുന്നതിനാല് എനിക്കിരിക്കാന് പറ്റുന്നില്ല. അവസാനം വലതുവശത്തിരിക്കുന്നവോട് അപേക്ഷിച്ച് ഞാന് എന്റെ സ്ഥാനം അങ്ങോട്ട് മാറ്റി. ഇനിയിപ്പോള് ബെഞ്ചില് ഇടതുചന്തി മാത്രം വച്ചാല് മതിയല്ലോ.\nഅന്നത്തെ ക്ലാസ് കഴിഞ്ഞ് വീട്ടില് പോയി ആദ്യം ചെയ്തത് മുറ്റത്തെ മാവില് പടര്‍ത്തിയ കുരുമുളകു വള്ളിയില് നിന്ന് ഒരു തളിരില പറിച്ച്, അതില് വെളിച്ചണ്ണ പുരട്ടി അടുപ്പില് വച്ച് ചൂടാക്കി കുളിമുറിയില് പോയി അടികൊണ്ട ഏരിയയില് വച്ച് തടവുകയായിരുന്നു. ആരെങ്കിലും വരുന്നതിനു മുന്‍പ് തന്നെ ചെയ്യണം എന്ന തിരക്കില് ഇലയുടെ ചൂടാറാനൊന്നും കാത്തിരിക്കാന് പറ്റിയില്ല. അടികൊണ്ട് തിമിര്‍ത്തിരിക്കുന്ന സ്ഥലത്ത് ഇലയുടെ ചൂട് കൂടെ വന്നപ്പോള് എന്റെ അന്തരാളങ്ങളില് നിന്നുയര്‍ന്ന “എന്റ്യുമ്മോ...” എന്ന ദീനരോദനത്തെ ഞാന് തൊണ്ടയില് വച്ചു തന്നെ ഞെക്കിക്കൊന്നു, ആരെങ്കിലും കേട്ടാലോ?\nപിറ്റേന്ന് ക്ലാസ്സിലെത്തിയപ്പോഴല്ലേ സന്തോഷ വാര്‍ത്ത. "ഇനിക്ക് തിരിഞ്ഞിക്കോ? ബീരാന് മാഷെ സര്‍ക്കാറ് പെന്‍ശനാക്കീക്ക്" കൂട്ടുകാര് സന്തോഷം പങ്കിടുന്നു.\nകഴിഞ്ഞ വര്‍ഷം ജാനകി ടീച്ചര് പെന്‍ഷനായതാണ്. പക്ഷെ ബീരാന് മാഷ്ക്ക് പെന്‍ഷനാവാനുള്ള പ്രായം ഉള്ളതായി തോന്നുന്നില്ല. കൂടുതല് അന്വേഷിച്ചപ്പൊഴല്ലേ സംഭവം മനസിലായത്. സ്കൂളിന് സര്‍ക്കാറനുവദിച്ച ഏതോ ഫണ്ട് മൂപ്പര് തിരിമറി നടത്തി പോലും. അതിന്റെ പേരില് അങ്ങേര്‍ക്ക് സസ്പെന്‍ഷന് കിട്ടിയിരിക്കുന്നു. ബീരാന് മാഷിനെ സര്‍ക്കാര് നിര്‍ബന്ധിച്ച് പെന്‍ഷനാക്കിയിരിക്കുന്നു എന്നാണ് ഞങ്ങള്‍ക്ക് മനസിലായത്. സന്തോഷം കൊണ്ടെന്റെ കണ്ണുകള് നിറയാന് ശ്രമിച്ചു. പക്ഷെ ആ ആഴ്ച്ചയ്ക്കുള്ള കണ്ണീര് ക്വോട്ട ഇന്നലത്തെ അടിയ്ക്കുവേണ്ടി ഡെഡിക്കേറ്റ് ചെയ്ത് തീര്‍ന്നുപോയതിനാല് കണ്ണീര് വന്നില്ല.\n"ബീരാമ്മാശെ ഇങ്ങോട്ട് കൊണ്ട് വെര്ന്ന്ണ്ട് സി ഐ ഡി"\nസി ഐ ഡി... സി ഐ ഡി എന്ന് കേട്ടിട്ടുണ്ട് എന്നല്ലാതെ ജനിച്ചിട്ടിന്നേവരെ ഒരു സി ഐ ഡിയെ കാണാന് ഭാഗ്യമുണ്ടായിട്ടില്ലാത്ത തനി കണ്ട്രി പിള്ളേരായ ഞങ്ങള് സി ഐ ഡി യെ കാത്ത് സ്കൂളില് നിന്നു.\n"പിന്നേണ്ടെല്ലോ, സീഅയ്ഡീന്റെ തോക്ക് കൊണ്ട് ആര കൊന്നാലും കേസ്ണ്ടാവൂല.." രമേശന്റെ വിശദീകരണം, വടകരയുള്ള അവന്റെ അമ്മാവന്റെ ഏതോ ഒരു അളിയന് സി ഐ ഡി ആണുപോലും. അതുകൊണ്ടു തന്നെ സി ഐ ഡി കാര്യങ്ങളില് അവനേക്കാള് ഓതെന്റിക്കായി സംസാരിക്കാനുള്ള റൈറ്റ് വേറാര്‍ക്കുമില്ല. "ഓറ് ഞമ്മള ബെഡിബെക്ക്വോ രമേശാ..?" എന്നചോദ്യത്തിന് അവന് ഉത്തരം നല്‍കിയില്ല. പിന്നെയും പിന്നെയും ചോദിച്ചപ്പോള് ഇല്ല എന്ന അര്‍ത്ഥത്തില് തലയാട്ടുക മാത്രം ചെയ്തു. അല്ലെങ്കിലും ഓന് വല്യ വെയ്റ്റാ...\nഏതൊക്കെയോ ഡോക്യുമെന്റുകള് തപ്പിയെടുക്കാന് വേണ്ടി പോലീസുകാര് ബീരാന് മാഷിനെ ഓഫീസ് റൂമിലേക്ക് കൊണ്ടുവന്നു. കൂടെ മൂപ്പരുടെ ജോലിക്കാരന് കാദര്‍ക്കയുമുണ്ട്. പക്ഷേ എവിടെ സി ഐ ഡി?\n“ഏട്ത്തു എഡോ സീഅയ്ഡി?”\nരമേശന്റെ നേര്‍ക്ക് ചോദ്യശരങ്ങള് പാഞ്ഞു.\n“അത്... പിന്നാ.... ഉം, എഡോ... ബെറൂം പൊട്ടമ്മാറാന്നെല്ലോ ഇങ്ങള്, സീഅയ്ഡീന ഞമ്മക്കൊന്നും കാണ്വേനാവ്വേല... അതെല്ലേ ഓലെ സിഅയ്ഡീന്ന് ബിളിക്ക്ന്നത്..”\nതപ്പിത്തപ്പിയുള്ള അവന്റെ മറുപടി... അവന് കള്ളം പറഞ്ഞതാണെന്ന് ഞങ്ങള്‍ക്ക് മനസിലായി. അവന്റെയൊരു വടകര... അവിടത്തെ അമ്മാവന്... അയാളുടെ അളിയന്... ഹും..\nവീട്ടിലെത്തിയപ്പോഴാണ് സംഭവങ്ങളുടെ നിജസ്ഥിതി പിടികിട്ടിയത്. സത്യത്തില് അവിടെ വന്നവരുടെ കൂട്ടത്തില് സി ഐ ഡി ഉണ്ടായിരുന്നു പോലും. ആരാണെന്നറിയോ? കാദര്‍ക്ക... ദ വെരി സെയിം വേലക്കാരന് കാദര്‍ക്ക... തികച്ചും അപ്രതീക്ഷിതമായ വര്‍ത്തമാനം.\nസ്കൂളിന്റെ ഉച്ചക്കഞ്ഞി ഫണ്ട് തിരിമറി നടത്തി എന്നൊരു ആരോപണം പണ്ട് ആരൊക്കെയോ ബീരാന് മാഷിനെതിരെ ഉന്നയിച്ചിരുന്നു. പക്ഷെ ഒരു സി ഐ ഡി അന്വേഷണം ബീരാന് മാഷിനെതിരെ നടന്നുവെന്ന് അധികമാര്‍ക്കും അറിയില്ലായിരുന്നു. അല്ലെങ്കിലും നാട്ടുകാരെ മുഴുവന് അറിയിച്ചുകൊണ്ടല്ലല്ലോ രഹസ്യാന്വേഷണം നടക്കുന്നത്.\nഈ കാദര്‍ക്ക ഞങ്ങളുടെ അങ്ങാടിയില് പ്രത്യക്ഷപ്പെട്ടിട്ട് അധികം നാളായിട്ടില്ല. വയനാട്ടില് നിന്നും കൊണ്ടുവരുന്ന, അല്പം ഡാമേജ്ഡ് ആയ സെക്കന്റ്ക്വാളിറ്റി പച്ചവാഴക്കുല, കിലോക്കണക്കിന് കുറഞ്ഞവിലക്ക് തൂക്കി വില്‍ക്കുന്ന ആളായിട്ടായിരുന്നു ഇയാളുടെ രംഗപ്രവേശം. പിന്നീട് പലപ്പോഴും അല്ലറ ചില്ലറ നാടന് പണികള്‍ക്ക് വീടുകളില് വരാന് തുടങ്ങി. അങ്ങിനെയങ്ങിനെ അയാള് ബീരാന് മാഷുടെ വീട്ടില് പുറം‌പണികള് ചെയ്യാനായി നില്‍ക്കാന് തുടങ്ങി. പതുക്കെപ്പതുക്കെ കാദര്‍ക്ക ബീരാന് മാഷുടെ വീട്ടുവേലക്കാരനായി.\nഇതിനിടയില് നാട്ടുകാര്‍ക്കും വീട്ടുകാര്‍ക്കും കാദര്‍ക്ക പ്രിയപ്പെട്ടവനായി മാറിയിരുന്നു. എന്തിനേറെ പറയണം, കൈതത്തടത്തില് ഹിദ്രോസ്ക്ക തന്റെ മകള് കുഞ്ഞാമിനക്ക് വേണ്ടി കാദര്‍ക്കയെ പുതിയാപ്ലയായി കിട്ടുമോ എന്നുപോലും ആലോചിച്ചിരുന്നു പോലും.\nപിന്നീട് മാസങ്ങളോളം കാദര്‍ക്കയായിരുന്നു ബീരാന് മാഷുടെ ശിങ്കിടി. ഉച്ചയാവുമ്പോഴേക്കും ആറ് തട്ടുള്ള, ഏറ്റവും മുകളിലെ തട്ടില് ഒരു സ്പൂണ് വച്ച് ലോക്ക് ചെയ്യുന്ന വലിയ ചോറ്റുപാത്രത്തില് ചോറുമായി കാദര്‍ക്ക സ്കൂളിലെത്തും. മാഷ്ക്ക് സ്പെഷ്യല് ചൂരല് വടികള് കൊണ്ടുകൊടുക്കുന്നതു പോലും കാദര്‍ക്കയാണെന്ന് ഞങ്ങള് കുട്ടികളുടെ ഇടയില് ഒരു സംസാരമുണ്ടായിരുന്നു.\nഇത്രയും സമയത്തിനിടയില് ബീരാന് മാഷ് ചുരുട്ടിയെറിയുന്ന സകല കടലാസുകളും കാദര്‍ക്ക ശേഖരിച്ചിരുന്നു പോലും. അങ്ങനെ ആ കടലാസുകളില് നിന്നാണ് കാദര്‍ക്കാക്ക് ബീരാന് മാഷുടെ തട്ടിപ്പുകള്‍ക്കുള്ള തെളിവ് കിട്ടിയത്.\nഇതിലേറെ ഞെട്ടിപ്പിക്കുന്ന വിവരമാണ് അവസാനം കേട്ടത്. കാദര്‍ക്കായുടെ യഥാര്‍ത്ഥ പേര് ബാലകൃഷ്ണന് നായര് എന്നാണ് പോലും. ഈ വിവരം കേട്ട് ഏറ്റവും കഠിനമായി ഞെട്ടിയത് ഞങ്ങളുടെ സ്രാമ്പിയില് (ചെറിയ നിസ്കാരപ്പള്ളി) നിസ്കരിച്ചിരുന്നവരായിരുന്നു. എന്തെന്നാല് സ്രാമ്പിയില്, മുക്രി കുഞ്ഞമ്മദ്മൊയ്‌ല്യാര് ഇല്ലാതിരുന്ന ദിവസങ്ങളില് കാദര്‍ക്കയാണ് ചിലപ്പോഴൊക്കെ നിസ്ക്കാരത്തിന് ഇമാമായി നിന്നിരുന്നത്. തന്റെ മിഷന് കഴിഞ്ഞ് പോകുന്നതിനു മുന്‍പ് സി ഐ ഡി ആ സ്രാമ്പിയില് വന്ന് കുഞ്ഞമ്മദ് മൊയ്‌ല്യാരോടും മറ്റുള്ളവരോടും ക്ഷമ ചോദിച്ചു. പിന്നീട് ആ സ്രാമ്പി ഞങ്ങളുടെ നാട്ടിലെ മതമൈത്രിയുടെ പ്രതീകമായി നായര്‍സ്രാമ്പി എന്നറിയപ്പെട്ടു!\nഎന്റെ അഭിമാനത്തെ വാനോളം ഉയര്‍ത്തിയ ഒരു കാര്യം ഉണ്ടായിരുന്നത്, ഞങ്ങളുടെ വീട്ടിലെ കക്കൂസിന്റെ കുഴിയെടുത്തത് കാദര്‍ക്ക ആണ് എന്നതായിരുന്നു. പിന്നീട് സ്കൂളില് പല കുട്ടികളോടും ഞങ്ങളുടെ “സി ഐ ഡി കക്കൂസിന്റെ“ അതൃപ്പങ്ങള് പറഞ്ഞ് ഞാന് ഊറ്റം കൊള്ളാറുണ്ടായിരുന്നു.\nPosted by കുറ്റ്യാടിക്കാരന്|Suhair at 12:03 AM\nകുറ്റ്യാടി ബ്ലോഗിലെ ഈ വര്‍ഷത്തെ ഒടുക്കത്തെ പോസ്റ്റ്, ദേ കിടക്കുന്നു.\nകഴിഞ്ഞ ജനുവരി മുതലാണ് ഈബ്ലോഗ് തുടങ്ങിയത്. ഒരു വര്‍ഷം വലിയ എടങ്ങാറുകളൊന്നും കൂടാതെ മാസം ഓരോ പോസ്റ്റ് വെച്ച് പോസ്റ്റാന് പറ്റിയതിന് ദൈവത്തിന് സ്തുതി. വായിക്കുകയും പ്രോത്സാഹിപ്പിക്കുകയും ചെയ്ത എല്ലാ ബൂലോക സുഹൃത്തുകള്‍ക്കും നന്ദി.\nഇത് എങ്ങനെയുണ്ടെന്ന് പറയൂ...\nസിഐഡി കാദർക്കാ അങ്ങനെ നാടിന്റെ അഭിമാനമായി അല്ലേ.?\nപിന്നെ ഒരു കാര്യം, ബീരാൻ മാഷ് എന്തിനാണാവോ ലീഡർക്കിട്ട് പെരുക്കിയത്? അതും ഇത്ര കർമ്മനിരതനായ ഒരു ലീഡർ.. :)\nNice one kuttyadeee..\nIngalde oru pagyam...CID kuthiyathilalle sadhikkunnathu :)\n“സി ഐ ഡി കക്കൂസിന്റെ“ അതൃപ്പങ്ങള് :)\nസി .ഐ .ഡി ആള് കൊള്ളാമല്ലോ...അദ്ദേഹത്തിന്റെ ഓര്‍മ്മക്കായി ഒരു കക്കൂസും! കലക്കി സുഹൈര് ഭായ്..\nThis post disappointed me because it didn't\nhave enough kuttyadi muslim colloquial dialects for which I mainly visit your blog.\nNice post though!!!!\n"സന്തോഷം കൊണ്ടെന്റെ കണ്ണുകള് നിറയാന് ശ്രമിച്ചു. പക്ഷെ ആ ആഴ്ച്ചയ്ക്കുള്ള കണ്ണീര് ക്വോട്ട ഇന്നലത്തെ അടിയ്ക്കുവേണ്ടി ഡെഡിക്കേറ്റ് ചെയ്ത് തീര്‍ന്നുപോയതിനാല് കണ്ണീര് വന്നില്ല."\nപോസ്റ്റ് നന്നായി. :)\nനന്നായീ കുറ്റ്യാടീ... :) ആശംസകള്\nകുറ്റ്യാടിക്കാരാ, രസികൻ എഴുത്ത് !! എന്നാലും ങ്ങള് ഒരു സീഐഡിക്കാരനെക്കൊണ്ട് കക്കൂസ് കുയിപ്പിച്ചില്ലേ .. :)\n- മിണ്ടിയാളെ പേരെഴുതാതിരിക്കാൻ രണ്ടിലും മൂന്നിലും പഠിക്കുമ്പോ ചങ്ങായിമാര് മഷിച്ചപ്പ് വാഗ്ദാനം ചെയ്യാറുണ്ടായിരുന്നു..\nഓരോ പോസ്റ്റും ഒന്നിനൊന്ന് മെച്ചം\nക്ലാസ് ലീഡറ്ക്കെന്തിനാ തല്ല് കിട്ടിയതെന്ന്\nഞാനും നിങ്ങടെ അങ്ങട്ടേന്നായതോണ്ട് ഒരു വല്ലാത്ത എന്താ പറയ്യാ നൊസ്റ്റാള്‍ജിയ....വീണ്ടും സ്കൂളീ പോയി ബഞ്ചിമ്മലൊന്നിരിയ്ക്കാന് മോഹാവുന്ന്.\nusharayitto...! capitalokke CID yude accountilano ippoyum nikshepikkunnath...?\nകൈയ്യെത്തും ദൂരെ ഒരു കുട്ടിക്കാലം.... നല്ല ഓര്‍മ്മകള്...\nകൈയ്യെത്തും ദൂരെ ഒരു കുട്ടിക്കാലം..... നല്ല ഓര്‍മ്മകള്.\nഇമ്മാതിരി സി ഐ ഡികള് ഒരു വാസ്തവം തന്നെയാണല്ലെ!!\nപണ്ട് ഞങ്ങടെ നാട്ടില് എവിടെനിന്നോ ഒരു പിരാന്തന് വന്നെത്തി. കുളിയും ജപവുമില്ലാതെ കീറന് വസ്ത്രങ്ങളുമായി കാലിലിടേണ്ട ചെരിപ്പ് കൈയ്യില് പിടിച്ച് തെക്കുവടക്ക് നടക്കും. കുറെ നാള് കഴിഞ്ഞപ്പോള് അപ്രത്യക്ഷനാവുകയും ചെയ്തു. ഇതുപോലെ ഏതോ ഒരു കേസ് അന്വേഷിക്കാന് വന്ന സി ഐ ഡി ആയിരുന്നു അയാളെന്നും കേസില് ആള്‍ക്കാരെപിടിച്ചെന്നും ഒക്കെ കൂടെ പഠിച്ചിരുന്ന കൂട്ടുകാരാണ് പറഞ്ഞത്. ഇതുവരെയും അത് പൂര്‍ണ്ണമായും വിശ്വസിച്ചിരുന്നില്ല. പ്രൈമറിസ്ക്കൂള് കാലത്തെ ഭീതിജനകമായ ആ രൂപം ഇപ്പൊഴും മനസ്സിലുണ്ട്\nകുറ്റ്യാടിയേ! കഥ ഉഷാറായി ട്ടോ....\nന്നാലും ന്തിനീ മാഷ് തനിക്കിട്ട് പുശീത്?\nഎയുതാന് ബിട്ടു പോയീതോ അതോ\nബെളിക്ക് മുണ്ടാന് പറ്റാത്ത ബര്‍ത്താനോ?\nകൊല്ലം തികച്ചതിന് ഒരു മബ്‌റൂക്ക്!\nകുറ്റ്യാടി ബ്ലോഗിലെ ഈ വര്‍ഷത്തെ ഒടുക്കത്തെ പോസ്റ്റ് അടിപൊളിയായി!!!\nsundaramayirikkunnu. Prem Nazirinte pazhaya CID film kaanunna sukham kitty..ushaar..\npottene polelle eesaanam\nസി.ഐ.ഡി കളെപ്പറ്റി കുട്ടികള്‍ക്ക് എന്തെല്ലാം കഥകകളാണല്ലേ! അതുപോലെ പണ്ടത്തെ മറ്റൊരു കഥാപാത്രമായിരുന്നു ഡിറ്റക്റ്റീവും..:-)\nനന്നായിരിക്കുന്നു എന്ന് മാത്രം പറഞ്ഞ് വാക്കുകള് നിര്‍ത്താന് ആഗ്രഹമില്ലാത്തതിനാല്,ഒരുപാട് ഇഷ്ടപ്പെട്ട ഈ പോസ്റ്റിനു കമന്‍റ്ന്നതോടൊപ്പം പുതുവത്സര ആശംസകളും നേരുന്നു\nadipoli annu njan paranjal athu oru adhika prasangam ayi pokum annalum njan paranjirikkunnu koodathe hridayam niranja puthuvalsaraashmsakal\ngood posting. loved the language. first time here..\nthante post enikku nannayi ishttappettu........\nസ്കൂള് ഫണ്ട് വെട്ടിച്ചാലൊക്കെ സി.ഐ.ഡി ,പിടിക്കുമോ?\nഞാനൊന്നും വെട്ടിച്ചില്ല എനിക്ക് പേടിയൊന്നും ഇല്ലേ........സത്യമായിട്ടും.\nക്ലാസിലെ സിഐഡി യായ കുറ്റ്യാടിക്ക് അടിയോടടി. ഹ ഹ ഹാ :}:}\nആദ്യമായി ബ്ലോഗനയിലൊക്കെ വന്നതിനു് അഭിനന്ദനങ്ങള്.\nഇനിയിപ്പോ ഉത്തരവാദിത്ത്വം കൂടുതലാണു് കേട്ടോ ?\nഇത് വായിച്ചപ്പോള് ഈ കഥ ഒന്നൂടെ വികസിപ്പിച്ചെടുത്തിരുന്നെങ്കില് രണ്ട് കഥയ്ക്കുള്ള സ്കോപ്പ് ഉണ്ടല്ലോ എന്ന് തോന്നി.\nഭാഗ്യവാന് ... സി.ഐ.ഡി.കുത്തിയ കക്കൂസിലൊക്കെ ഇരിക്കാന്ന് വെച്ചാല് ഒന്നൊന്നര ഭാഗ്യം തന്നെ... :) :)\nകുട്ടിആടിക്കാരാ, കദ നന്നായിരിക്കുന്നു. ഇങ്ങനെ ഒരു ബ്ലോഗ് ഉള്ള കാരിയം മതൃഉഭൂമിയില് നിന്നാണ് അറിഞതു്. വളരെ സന്തോഷം\nസീ ഐ ഡി കള് വേഷം മാറി സഞ്ചരിക്കുന്നത് സിനിമകളില് കണ്ടിട്ടുണ്ട്.നേരിട്ട് കണ്ട കഥ ഇപ്പോഴാണ് വായിച്ചത്.രസകരമാ‍യി എഴുതിയിട്ടുണ്ട്.\nപ്രിയ കുറ്റ്യാടിക്കാരന് താങ്കളുടെ പോസ്റ്റ് മുഴുവനും വായിച്ചു,\nചിരിയുടെയും ചിന്തയുടെയും ലോകത്ത് ചിലവഴിച്ച കുറെ നല്ല മണിക്കൂറുകള്.\nപ്രൊഫൈലിലെ പ്രായം വായിച്ചപ്പോള് ഇത്തിരി അല്‍ഭുതവും.\nഇനിയും ഒത്തിരി നല്ല പോസ്റ്റുകള് കാത്തിരിക്കുന്നു.\nവളരെയേറെ നന്ദി, ഇവിടെ വന്ന് വായിച്ചതിന്. മറുകമന്റിടാന് അല്‍പ്പം വൈകിപ്പോയി. വയര്‍ലെസ് ലാന് പണിമുടക്കി. അത് ശരിയാക്കുമ്പൊഴേന്ന് വേറെ നെറ്റ്‌വര്‍ക്ക് പ്രോബ്ലം. അതൊക്കെക്കൊണ്ടാണ്...\nഅഭിപ്രായം തുറന്നുപറഞ്ഞതിന് വളരെ നന്ദി. പക്ഷെ ഈ കഥയില് കുറ്റ്യാടി ഡയലക്റ്റ് അധികം കൊണ്ടുവരാന് പറ്റാഞ്ഞത് എന്താണെന്നു വെച്ചാല്... എന്തോ, അത്രക്കങ്ങട് കൊണ്ടുവരാന് പറ്റിയില്ല. ഉള്ളത് പറയാല്ലോ, കഥകള് തീര്‍ന്നുതുടങ്ങിയതിന്റെ ബുദ്ധിമുട്ടുകൊണ്ടാണ്..\nഅത് അദ്ദേഹത്തിന്റെ ഒരു സ്റ്റൈലാണ്. ഒന്ന് ലീഡര്‍ക്കും ഇരിക്കട്ടെ എന്ന് കരുതിക്കാണും. സത്യത്തില് ഇതില് ഞാന് ഇന്‍വോള്‍വ്ഡല്ല. എന്റെ ഒരു കൂട്ടുകാരന് കിരണ് പറഞ്ഞ കഥ ഞാനൊന്ന് മസാലപുരട്ടിയതാ...\nഅത് എനിക്ക് മനസിലായി. കള്ളാ..\nമടികൊണ്ടാ മനോജേട്ടാ, ക്ഷമി.. നന്നാക്കാന് നോക്കാം... ഷുവര്.\nപ്രൊഫൈലില് പറഞ്ഞതെല്ലാം ഉള്ളതു തന്നെയാണ്.. :)\nകു.കാരാ... കല്പന പറയുന്നതുപോലെ അസാധ്യ എഴുത്ത്...അനുപമ ശൈലി, നന്ദി\nകിടിലന് എഴുത്ത്,, ഒത്തിരി ഓര്‍മ്മകളും കൂടെ ഓടി വന്നു.\nഒപ്പം ക്രിസ്തുമസ് ആശംസകള് കൂടി .\nനീ ഒടുക്കത്തെ എഴുത്തുകാരനാ പന്നീ...!! (കടപ്പാട്: ലാല്)\nബൂലോഗത്തില് നാട്ടുകാരന്റെ സജീവ പങ്കാളിത്തം കാണുമ്പോള് സന്തോഷം തോന്നുന്നു. ജോലിത്തിരക്ക് കാരണം “സസ്നേഹം” ബ്ലോഗ് നിര്‍ത്തിവച്ചതായിരുന്നു. ഇപ്പോള് ലോഗിന് ഐഡി പോലും മറന്നു :( സിബു, പെരിങ്ങോടന് , ഏവൂരാന് , വിശാലമനസ്‌ക്ന് , കുറുമാന് , ഇഞ്ചിപ്പെണ്ണ്, ദേവന്, ദില്‍ബാസുരന് , വളയം, ഡ്രിസില്, വല്ല്യമ്മായി, വക്കാരി, ഉമേഷ്‌ജി.... തുടങ്ങിയവരൊക്കെ സജീവരായിരുന്ന ഒരു കാലമായിരുന്നു അത്. അവരൊക്കെ ഇപ്പൊഴും ജീവനോടുണ്ടോ ആവോ? ഇന്ന് യാദൃശ്ചികമായി എന്റെ ബ്ലോഗില് എത്തിയതായിരുന്നു. അപ്പോളാണ് താങ്കളുടെ കമന്റ് ശ്രദ്ധയില് പെട്ടത്. സന്തോഷം...\nവഴിപോക്കന് & സസ്നേഹം,\nസന്ദര്‍ശിച്ചതിനും അഭിപ്രായമറിയിച്ചതിനും നന്ദി നാട്ടുകാരേ...\nഇത്തവണ നാട്ടില് പോയപ്പോള് ഞാനും ഒരു CID യെ കണ്ടിരുന്നു - കണിമംഗല ത്ത് വെച്ച് ,ഈ ചാരന് ഒരു ജാരനെ പിടിക്കാന് Autoriksha Driver ആയി പ്രത്യക്ഷപ്പെട്ട ,ഭര്‍ത്താവിനാല് നിയമിക്കപ്പെട്ട ഒരു CID മൂസാക്കയായിരുന്നു !!\nഅന്റെ എഴുത്ത് ബായിക്കാന് പെരുത്ത് രസാണ് മോനെ..:)\nആദ്യമായാണ് താങ്കളുടെ ബ്ളോഗില് കയറുന്നത്. തികച്ചും നിഷ്ക്കളങ്കവും രസകരവുമായ അവതരണം. അഭിനന്ദനങ്ങള്.. ജനുവരുകളിനിയുമേറെ കടന്നു പോകട്ടെ...\nഎനിചിഷ്ടയി ട്ടാ ജ്ജ്ജാരാ മോന് കലക്കി ട്ടാ\nഉസാറ് ന്‍റെ ചെങ്ങായേ....\nഒത്തിരി ഒത്തിരി ഇഷ്ടമായ് ഈ ബാല്യകാല ഓർമ്മകൾ, ആശംസകൾ\nVery interesting narration.\nകുറ്റ്യാടി ഭാഷയില് വായിക്കാന് നല്ല സുഖം...... ആശംസകള്


ക്വാറന്റീനിലുള്ളവരുടെ നിരീക്ഷണത്തിന് ഓൺലൈൻ സംവിധാനം നിർബന്ധമാക്കി സർക്കാർ | Metro Journal Online\nവീടുകളിൽ ക്വാറന്റീനിലുള്ളവരുടെ നിരീക്ഷണത്തിന് ഓൺലൈൻ സംവിധാനം നിർബന്ധമാക്കി സർക്കാർ ഉത്തരവിറക്കി. കേരളത്തിൽ തിരിച്ചെത്തി വീടുകളിൽ നിരീക്ഷണത്തിലുള്ള എല്ലാവർക്കും ഇതു ബാധകമാണ്. നിരീക്ഷണത്തിലുള്ളവർ എല്ലാ ദിവസം നിർബന്ധമായി ആരോഗ്യനില ഓൺലൈനായി സ്വയം റിപ്പോർട്ട് ചെയ്യണമെന്ന് ഉത്തരവിൽ പറയുന്നു.\nകൊവിഡ് നിർവ്യാപനവുമായി ബന്ധപ്പെട്ട് വിവിധ വകുപ്പുകളും സ്ഥാപനങ്ങളും വ്യത്യസ്ത കമ്പ്യൂട്ടർ ആപ്ലിക്കേഷനുകളാണ് ഉപയോഗിക്കുന്നത്. എന്നാൽ താഴെ തട്ടിലുള്ള പ്രവർത്തനങ്ങൾക്കായി സിഡിറ്റ് തയാറാക്കിയ സംവിധാനത്തിലേക്ക് മാറുന്നതിനു വേണ്ടി ഇവയെല്ലാം ഏകോപിപ്പിക്കാൻ സർക്കാർ തീരുമാനിച്ചു. ഇതിന്റെ ഭാഗമായാണ് വീടുകളിൽ ക്വാറന്റീനിലുള്ളവർക്ക് ഓൺലൈൻ നിരീക്ഷണ സംവിധാനം നിർബന്ധമാക്കിയത്. എല്ലാ ദിവസവും ഇവർ മൊബൈൽ വഴിയോ കമ്പ്യൂട്ടർ ഉപയോഗിച്ചോ ആരോഗ്യനില സ്വയം റിപ്പോർട്ട് ചെയ്യണം.\nമരുന്നും ഭക്ഷണവും സുരക്ഷയും ലഭ്യമാക്കുന്നതിനും രോഗബാധിതർ വഴി രോഗവ്യാപനമുണ്ടാകില്ലെന്ന് ഉറപ്പാക്കാനും ഇതു സഹായിക്കുമെന്നാണ് വിലിയിരുത്തൽ. ഇക്കാര്യത്തിൽ നിരീക്ഷണത്തിൽ കഴിയുന്നവരുടെ പൂർണ പിന്തുണ ഉണ്ടാകണം.\nമറ്റു സ്ഥലങ്ങളിൽ നിന്ന് കേരളത്തിലേക്ക് മടങ്ങിയെത്തിയ എല്ലാവരും ക്വാറന്റീൻ കാലയളവ് പൂർത്തീകരിക്കണം. നോർക്ക വഴിയും ജാഗ്രത പോർട്ടൽ വഴിയും രജിസ്റ്റർ ചെയ്ത് എത്തിയവരുടെ വിവരങ്ങൾ ഉള്ളതിനാൽ ദൈനംദിന വിവരങ്ങൾ മാത്രം നൽകിയാൽ മതി.\nഎന്നാൽ മുൻ രജിസ്‌ട്രേഷനില്ലാതെ വന്നവർ അവരുടെ പ്രാഥമിക വിവരങ്ങൾ കൂടി ഒറ്റത്തവണയായി നൽകണം. സ്വയം റിപ്പോർട്ട് ചെയ്യാൻ കഴിയാത്തവരുടെ വിവരങ്ങൾ ആരോഗ്യപ്രവർത്തകർ ശേഖരിക്കണമെന്നും ഉത്തരവിൽ പറയുന്നു.\n← പ്രധാനമന്ത്രി നാളെ പശ്ചിമ ബംഗാൾ സന്ദർശിക്കും\nചാവക്കാട് കൊവിഡ് ബാധിച്ച് മരിച്ച സ്ത്രീയുടെ മൃതദേഹം സംസ്‌കരിച്ചു →


The accused in the case of sexual assaultingayoung woman in ambulance remanded in police custody till Sunday | 'അതിക്രമം അബദ്ധത്തില് സംഭവിച്ചത്; പെണ്‍കുട്ടിയെ മുമ്പ് പരിചയമില്ല'; നൗഫല് കസറ്റഡിയില് തുടരും - Malayalam Oneindia\n41 min ago 'മുഖ്യമന്ത്രി നിതീഷ് കുമാറിന്റെ വാഹനത്തിന് നേരെ ഇഷ്ടികയേറ്'; പ്രചരിക്കുന്ന വീഡിയോയുടെ സത്യം ഇതാണ്\nUpdated: Sat, Sep 19, 2020, 19:27 [IST]\nപത്തനംതിട്ട: കൊവിഡ് രോഗികളെ കൊണ്ട് പോകുന്ന ആംബുലന്‍സില് യുവതിയെ ലൈംഗികാതിക്രമത്തിനിരയാക്കിയ കേസില് കേസില് പ്രതിയെ ഞായറാഴ്ച്ച വരെ പൊലീസ് കസ്റ്റഡിയില് വീട്ട് നല്‍കി. കായം കുളം കീരിക്കാട് പനയ്ക്കച്ചിറയില് നൗഫലിനെയാണ് കസ്റ്റഡിയില് വിട്ടുനല്‍കിയത്. പൊലീസ് പ്രതിയുടെ മൊഴിയെടുക്കുകയാണ്. അതിക്രമം അബദ്ധത്തില് സംഭവിച്ചതാണെന്നാണ് പ്രതിയുടെ മൊഴി.\nപ്രതിയെ കസ്റ്റഡിയില് വാങ്ങി\nവെള്ളിയാഴ്ച്ചയാണ് നൗഫലിനെ പൊലീസ് കസ്റ്റഡിയില് വാങ്ങിയത്. കൊവിഡ് പരിശോധനകള്‍ക്ക് ശേഷം കൊട്ടാരക്കര സബ് ജയിലില് കഴിയുന്ന നൗഫലിനെ ചോദ്യം ചെയ്യുന്നതിനായി കസ്റ്റഡിയില് വാങ്ങുകയായിരുന്നു. അടൂര് ഡിവൈഎസ്പി ആര് ബിനുവിന്റെ നേതൃത്വത്തിലുള്ള പൊലീസ് സംഘമാണ് പ്രതിയെ കസ്റ്റഡിയില് വാങ്ങിയത്്.\nപെണ്‍കുട്ടിയെ പീഡിപ്പിച്ചത് കരുതികൂട്ടിയല്ലെന്നായിരുന്നു പ്രതി നൗഫലിന്റെ മൊഴി. അബദ്ധത്തില് സംഭവിച്ചുപോയതാണെന്നും മറ്റാര്‍ക്കും കുറ്റകൃത്യത്തില് പങ്കില്ലെന്നും നൗഫല് വ്യക്തമാക്കി. പെണ്‍കുട്ടിയെ മുമ്പ് പരിചയമില്ലെന്നും നൗഫല് പറഞ്ഞു. പ്രതിയെ കൂടുതല് ചോദ്യം ചെയ്ത് വരികയാണ്. ആവശ്യാനുസരണം വീണ്ടും തെളിവെടുപ്പ് നടത്തിയേക്കാം.\nകൊവിഡ് സ്ഥിരീകരിച്ച പെണ്‍കുട്ടിയെ ആശുപത്രിയിലേക്ക് കൊണ്ട് പോകുന്നതിനിടെയായിരുന്നു കുട്ടിയെ ലൈംഗീകാതിക്രമത്തിന് ഇരയാക്കിയത്. സെപ്തംബര്5ന് രാത്രിയായിരുന്നു സംഭവം. ആശുപത്രിയിലേക്ക് പോകവെ ആംബുലന്‍സ് ആറന്മുളയിലെ വിജനമായ സ്ഥലത്തെത്തി പീഡിപ്പിക്കുകയായിരുന്നു. അതിനികെ പീഡനത്തിനിരയായ പെണ്‍കുട്ടി ആത്മഹത്യക്ക് ശ്രമിച്ചതായുള്ള റിപ്പോര്‍ട്ടുകളും പുറത്ത് വന്നിരുന്നു.\nപെണ്‍കുട്ടി തന്നെയാണ് പീഡന വിവരം ആശുപത്രി അധികൃതരോട് പറയുന്നത്. തുടര്‍ന്ന് വനിതാ പൊലീസ് ഉദ്യോഗസ്ഥര് ഉള്‍പ്പെടെയുള്ളവര് എത്തി പെണ്‍കുട്ടിയുടെ മൊഴി രേഖപ്പെടുത്തിയിരുന്നു. തുടര്‍ന്ന് നൗഫലാണ് പ്രതിയെന്ന തിരിച്ചറിഞ്ഞതോടെ അടൂര് ആശുപത്രിയിലെത്തി പൊലീസ് ഇയാളെ കസ്റ്റഡിയില് എടുക്കുകയായിരുന്നു. അതിക്രമം നടത്തിയ ശേഷം നൗഫല് കുറ്റം സമ്മതം നടത്തിയതിന്റെ ഫോണ് റെക്കോര്‍ഡുകള് പെണ്‍കുട്ടിയുടെ കയ്യില് ഉണ്ടായിരുന്നു.\nസെമിനാരി വിദ്യാര്‍ത്ഥിയെ പീഡിപ്പിച്ച പുരോഹിതനെ പോലീസ് അറസ്റ്റ് ചെയ്തു, സംഭവം കണ്ണൂരില്\nsexual assault ambulance പീഡനം ലൈംഗിക പീഡനം\nThe accused in the case of sexual assaultingayoung woman in ambulance remanded in police custody till Sunday


പി.കെ ശശി എം.എല്.എ രാജിവെക്കണമെന്ന് ദേശീയ വനിതാ കമ്മീഷന് അധ്യക്ഷ - themediasyndicate\nപി.കെ ശശി എം.എല്.എ രാജിവെക്കണമെന്ന് ദേശീയ വനിതാ കമ്മീഷന് അധ്യക്ഷ\nന്യൂഡല്‍ഹി: ലൈംഗിക പീഡന ആരോപണം നേരിടുന്ന ഷൊര്‍ണൂര് എംഎല്‍എ പി.കെ ശശി സ്ഥാനം രാജിവെച്ച് അന്വേഷണം നേരിടണമെന്ന് ദേശീയ വനിത കമ്മീഷന് അധ്യക്ഷ രേഖ ശര്‍മ. ആരോപണ വിധേയനായിരിക്കെ എം.എല്.എ സ്ഥാനത്ത് തുടര്‍ന്നാല് അത് കേരളാ പോലീസിന് സമ്മര്‍ദ്ദമുണ്ടാക്കും. അതിനാല് എം.എല്.എ സ്ഥാനം രാജിവെച്ച് പി.കെ. ശശി അന്വേഷണം നേരിടണമെന്നാണ് തന്റെ നിലപാടെന്ന് രേഖാ ശര്‍മ പറഞ്ഞു.\nപീഡന പരാതിയില് ദേശീയ വനിതാ കമ്മീഷന് സ്വമേധയാ കേസെടുത്തിട്ടുണ്ട്. വിഷയത്തില് 15 ദിവസത്തിനകം നടപടിയെടുത്ത് വിവരങ്ങള് അറിയിക്കണമെന്ന് കേരള ഡി.ജി.പി ലോകനാഥ് ബെഹ്‌റയ്ക്ക് കമ്മീഷന് നിര്‍ദ്ദേശം നല്‍കിയിട്ടുണ്ട്. പോലീസ് നടപടി വൈകുന്നത് ദൗര്‍ഭാഗ്യകരമാണ്. സംസ്ഥാന വനിതാകമ്മീഷന് അധ്യക്ഷ ഉള്‍പ്പെടെയുള്ളവര് വിഷയത്തില് രാഷ്ട്രീയ പ്രവര്‍ത്തകയെപ്പോലെ പ്രസ്താവനകളുമായി രംഗത്ത് വരുന്നത് ദൗര്‍ഭാഗ്യകരമാണെന്നും രേഖാ ശര്‍മ പറഞ്ഞു.\nഎന്നാല് ശശിക്കെതിരെ കേസെടുക്കാന് സംസ്ഥാന വനിത കമ്മീഷന് ഇതുവരെ തയ്യാറായിട്ടില്ല. എഎല്‍എയ്‌ക്കെതിരെയുള്ള പരാതിയില് സ്വമേധയാ കേസെടുക്കാന് ചട്ടമില്ലെന്നായിരുന്നു സംസ്ഥാന വനിതാ കമ്മീഷന് അധ്യക്ഷ എംസി ജോസ ഫൈന് പറയുന്നത്. പരാതിക്കാരി പൊലീസിലോ പൊതുവേദിയിലോ പരാതി ഉന്നയിച്ചാല് നടപടിയെടുക്കുമെന്നും ജോസഫൈന് പറഞ്ഞിരുന്നു.\nTags: എംഎല്‍എ പി.കെ ശശിദേശീയ വനിത കമ്മീഷന് അധ്യക്ഷ രേഖ ശര്‍മപി.കെ ശശി എം.എല്.എ രാജിവെക്കണമെന്ന് ദേശീയ വനിതാ കമ്മീഷന് അധ്യക്ഷ\nപ്രതിപക്ഷ നേതൃസ്ഥാനം ആവശ്യപ്പെടും; 54 അംഗങ്ങളെന്നത് ചട്ടമല്ലെന്ന് കൊടിക്കുന്നില് സുരേഷ്


അനന്യയുടെ മരണം; ആരോഗ്യ-സാമൂഹികനീതി വകുപ്പുകൾ അന്വേഷിക്കും | Social Justice Department to investigate Transgender activist Ananya's death\nഅനന്യയുടെ മരണം; ആരോഗ്യ-സാമൂഹികനീതി വകുപ്പുകൾ അന്വേഷിക്കും\nതിരുവനന്തപുരം: ട്രാൻസ്‌ജെൻഡർ ആക്ടിവിസ്റ്റ് അനന്യകുമാരി അലക്സിന്റെ (28) മരണം സംബന്ധിച്ച് ആരോഗ്യ-സാമൂഹികനീതി വകുപ്പുകൾ അന്വേഷിക്കും. സംഭവത്തിൽ അടിയന്തര റിപ്പോർട്ട് നൽകാൻ ആരോഗ്യവകുപ്പ് ഡയറക്ടറോട് മന്ത്രി വീണാ ജോർജും സാമൂഹികനീതി സെക്രട്ടറിയോട് മന്ത്രി ആർ. ബിന്ദുവും നിർദേശിച്ചു.\nലിംഗമാറ്റ ശസ്ത്രക്രിയകളുമായി ബന്ധപ്പെട്ട വിഷയങ്ങൾ പഠിക്കാൻ വിദഗ്ധസമിതി രൂപവത്കരിക്കുമെന്ന് വീണാ ജോർജ് അറിയിച്ചു. ലിംഗമാറ്റ ശസ്ത്രക്രിയ ശാസ്ത്രീയമായി നടത്താൻ മാർഗരേഖ തയ്യാറാക്കും.\nട്രാൻസ്‌ജെൻഡർ ജസ്റ്റിസ് ബോർഡ് യോഗം വെള്ളിയാഴ്ച ചേരുമെന്ന് ആർ. ബിന്ദു പറഞ്ഞു. ട്രാൻസ് ക്ലിനിക്കുകൾ സ്ഥാപിച്ച് ട്രാൻസ്‌ജെൻഡർ വിഭാഗത്തിന്റെ ശാരീരികവും മാനസികവുമായ പ്രശ്‌നങ്ങൾ കൈകാര്യം ചെയ്യുന്നതിന്റെ സാധ്യത പരിശോധിക്കും. ഈ മേഖലയിൽ പ്രവർത്തിക്കുന്ന ചില സ്ഥാപനങ്ങൾ നടത്തുന്ന ചൂഷണം അവസാനിപ്പിക്കാൻ നടപടി സ്വീകരിക്കുമെന്നും മന്ത്രി പറഞ്ഞു.\nഡോക്ടറുടെ മൊഴിയെടുക്കും; മൃതദേഹ പരിശോധനയ്ക്ക് വിദഗ്ധസംഘം\nകൊച്ചി: അനന്യകുമാരി അലക്സിന്റെ ആത്മഹത്യയിൽ ആരോപണവിധേയനായ ഡോക്ടറുടെ വിശദമായ മൊഴിയെടുക്കും. കഴിഞ്ഞവർഷം ജൂണിൽ റിനൈ മെഡി സിറ്റിയിൽ ലിംഗമാറ്റ ശസ്ത്രക്രിയയ്ക്കുശേഷം ഗുരുതര ആരോഗ്യപ്രശ്നങ്ങൾ നേരിടുന്നതായി അനന്യ പറഞ്ഞിരുന്നു. ശസ്ത്രക്രിയയിലെ പിഴവാണ് കാരണമെന്ന് വെളിപ്പെടുത്തുകയും ചെയ്തു. ഇതിനുപിന്നാലെയായിരുന്നു ആത്മഹത്യ.\nഅനന്യയെ മരിച്ചനിലയിൽ കണ്ടെത്തിയ ഫ്ളാറ്റിൽ കളമശ്ശേരി പോലീസ് വീണ്ടും പരിശോധന നടത്തി. റിനൈ മെഡിസിറ്റിയിൽനിന്ന് അനന്യയുടെ മെഡിക്കൽ റെക്കോഡുകളും പോലീസ് ശേഖരിച്ചു. ഫൊറൻസിക് വിഭാഗവും ഫ്ളാറ്റ് പരിശോധിച്ചു. കളമശ്ശേരി മെഡിക്കൽ കോളേജിൽ വ്യാഴാഴ്ച അനന്യയുടെ മൃതദേഹ പരിശോധന നടത്തും. ഫൊറൻസിക് വിഭാഗം മേധാവിയുടെ നേതൃത്വത്തിൽ വിദഗ്ധസംഘത്തെ നിയോഗിച്ചിട്ടുണ്ട്.\nപിഴവില്ല- റിനൈ മെഡിസിറ്റി\nഅനന്യയുടെ ശസ്ത്രക്രിയയിൽ പിഴവില്ലെന്ന് റിനൈ മെഡിസിറ്റി ആശുപത്രിയധികൃതർ. അനന്യക്ക് ലിംഗമാറ്റ ശസ്ത്രക്രിയ (സെക്സ് റീ അസൈൻമെന്റ് സർജറി-എസ്.ആർ.എസ്.) നടത്തി ആറുദിവസത്തിനു ശേഷം സങ്കീർണത അനുഭവപ്പെട്ടെന്നും ഇത് തുടർചികിത്സയിലൂടെ മറികടന്നെന്നും ആശുപത്രിയധികൃതർ പത്രക്കുറിപ്പിൽ വ്യക്തമാക്കി. ചികിത്സയ്ക്കുശേഷം ആശുപത്രിയിൽനിന്ന് സംതൃപ്തയായാണ് മടങ്ങിയത്.\nഏഴുമാസത്തിനുശേഷം അനന്യ പരാതിയുമായെത്തി. ചികിത്സപ്പിഴവാണെന്ന തരത്തിൽ പരാതി നൽകുകയും വൻതുക നഷ്ടപരിഹാരം ആവശ്യപ്പെടുകയും ചെയ്തു. പരാതി ഒരു മെഡിക്കൽബോർഡ് പരിശോധിക്കണമെന്ന അനന്യയുടെ ആവശ്യം ആശുപത്രി അംഗീകരിച്ചു. മെഡിക്കൽ ബോർഡിന്റെ പരിശോധനയിൽ, ചികിത്സപ്പിഴവ് ഉണ്ടായിട്ടില്ലെന്നും അനന്യക്ക് ആരോഗ്യ പ്രശ്നങ്ങളൊന്നുമില്ലെന്നും കണ്ടെത്തി.\nആശുപത്രിയുടെ തീരുമാനം അംഗീകരിക്കുന്നില്ലെങ്കിൽ നിയമനടപടികളുമായി മുന്നോട്ടുപോകാൻ ചികിത്സാരേഖകൾ അടക്കം നൽകാൻ തയ്യാറാണെന്ന് അറിയിച്ചിരുന്നതായും അധികൃതർ വ്യക്തമാക്കി.\nമരണത്തിനുമുമ്പ് അനന്യ നൽകിയ അഭിമുഖം


ചോദ്യം: സർ, ശരീരത്തിലും മനസ്സിലും ആത്മാവിലും ഓരോ ചിന്തയുടെയും സ്വാധീനം വിശദീകരിക്കണോ?\nഉത്തരം: ആദ്യം നിങ്ങൾ എന്താണ് ചിന്തിക്കുന്നതെന്ന് മനസിലാക്കണം? ചിന്തിക്കുക എന്ന ക്രിയയുടെ ഭൂതകാലമാണ് ഒരു ചിന്ത. അതിനാൽ ഒരു ചിന്ത വർത്തമാനവുമായി ബന്ധപ്പെടുന്നില്ല. നിങ്ങൾ എന്തെങ്കിലും / മറ്റൊരാളെക്കുറിച്ച് ചിന്തിക്കുമ്പോൾ എന്തുസംഭവിക്കുന്നുവെന്ന് നിങ്ങൾ നിരീക്ഷിക്കുകയാണെങ്കിൽ, നിങ്ങളുടെ മാനസിക ആവൃത്തി കുറയുന്നു / എന്തെങ്കിലും / ആരുടെയെങ്കിലും തലത്തിലേക്ക് വർദ്ധിക്കുന്നുവെന്ന് നിങ്ങൾ മനസ്സിലാക്കും.\nഅപ്പോൾ നിങ്ങൾ കാര്യവുമായി അല്ലെങ്കിൽ വ്യക്തിയുമായി ബന്ധപ്പെടുകയും എന്തെങ്കിലും അനുഭവപ്പെടുകയും ചെയ്യുന്നു. ഈ വികാരം നിങ്ങളിൽ പതിക്കുന്നു. മുദ്ര പിന്നീട് പ്രതിഫലിപ്പിക്കുമ്പോൾ അതിനെ ഒരു ചിന്ത എന്ന് വിളിക്കുന്നു.\nനിങ്ങൾ ഈ ചിന്തയെ മറ്റ് അനുബന്ധ ചിന്തകളുമായി താരതമ്യപ്പെടുത്തി ഒരു പുതിയ തരം വികാരമോ അതേ വികാരമോ വീണ്ടും പ്രതീക്ഷിക്കുന്നു. ഇതിനെ ആഗ്രഹം എന്ന് വിളിക്കുന്നു. ഇതും നിങ്ങളിൽ പതിക്കുകയും പ്രതിഫലിക്കുകയും ചെയ്യുന്നു. ഇതിനെ അഭിലഷണീയമായ ചിന്ത എന്ന് വിളിക്കുന്നു.\nനിങ്ങൾ ആഗ്രഹത്തെ യുക്തിരഹിതമായി ചിന്തിക്കുകയാണെങ്കിൽ, അത് ഭാവനയാണ്. നിങ്ങൾ ആഗ്രഹത്തെ യുക്തിസഹമായി ചിന്തിക്കുകയാണെങ്കിൽ, അത് വിഷ്വലൈസേഷനാണ്. ഭാവനയും ദൃശ്യവൽക്കരണവും നിങ്ങളുടെ ആഗ്രഹത്തെ ശക്തിപ്പെടുത്തുന്നു. ഓരോ ചിന്തയും നിങ്ങളിൽ പതിഞ്ഞിരിക്കുന്നു. ഇത് ആത്മാവിന്റെ ഗുണത്തെ മാറ്റുന്നു.\nഇത് നിങ്ങളുടെ മനസ്സിൽ വീണ്ടും വീണ്ടും പ്രതിഫലിക്കുകയും നിങ്ങളുടെ മനസ്സിനെ വർത്തമാനത്തിൽ നിന്ന് ഭൂതകാലത്തിലേക്കോ ഭാവിയിലേക്കോ വ്യതിചലിപ്പിക്കുകയും ചെയ്യുന്നു. ആഗ്രഹം നിറവേറ്റാൻ നടപടിയെടുക്കാൻ ഇത് ശരീരത്തെ പ്രേരിപ്പിക്കുന്നു. മുദ്രകളുടെ കൂട്ടത്തെ ആത്മാവ് എന്ന് വിളിക്കുന്നു. അനാവശ്യ മോഹങ്ങൾ പൂർത്തീകരിക്കപ്പെടാതെ തുടരുന്നു. അവർ ആത്മാവിനെ മലിനമാക്കുന്നു.\nഅനാവശ്യ ചിന്തകൾ വീണ്ടും വീണ്ടും പ്രതിഫലിപ്പിക്കുകയാണെങ്കിൽ, അവ മനസ്സിനെ മലിനമാക്കുകയും മാനസിക വൈകല്യങ്ങളിലേക്ക് നയിക്കുകയും ചെയ്യുന്നു. അനാവശ്യ ചിന്തകൾ രാസവസ്തുക്കളുടെ അസാധാരണ സ്രവത്തിലേക്ക് നയിക്കുന്നു. അവ മാനസികരോഗങ്ങളിലേക്ക് നയിക്കുന്നു. അതിനാൽ അനാവശ്യ ചിന്തകൾ വളരാൻ അനുവദിക്കരുത്.\nചിന്തകൾ പ്രതിഫലിപ്പിക്കുമ്പോൾ, മനസ്സ് നിങ്ങളെ ഉപയോഗിക്കുന്നു. നിങ്ങൾ എന്തെങ്കിലും ചിന്തിക്കുമ്പോൾ, നിങ്ങൾ മനസ്സ് ഉപയോഗിക്കുന്നു. മനസ്സ് ഒരു അത്ഭുതകരമായ ഉപകരണമാണ്. ഉപയോഗികുക.\nസുപ്രഭാതം ... ജീവിതത്തിൽ വിജയിക്കാൻ മനസ്സ് ഉപയോഗിക്കുക ..💐


beer parlor at technopark | ടെക്കി പെണ്ണുങ്ങൾ ടെക്‌നോപാർക്കിലെ ജോലി തിരക്കിനിടെ അൽപ്പം ബിയർ കഴിച്ചാൽ യൂത്ത് കോൺഗ്രസ്സുകാരാ നിനക്കെന്തിന്റെ ഏനക്കേടാണ്? - MarunadanMalayali.com\nDecember 10, 2016 | 09:27 AM IST | Permalink\nഇന്നലെ കീചകന് നല്ല തിരക്കായിരുന്നു. അതുകൊണ്ട് പത്രകക്ഷണവുമെടുത്തുകൊണ്ട് രാവിലെ നേരെ അപ്പിയിടാനായി പോയി. ആരെന്തെങ്കിലും പറഞ്ഞാലും ആച്ചായന്റെ മനോരമയാണ് കേട്ടോ നുമ്മ ആദ്യം വായിക്കുന്നത്. മനോരമ വായിച്ച് അപ്പിയിടുക എന്നത് പണ്ട് മുതലേയുള്ള ഒരു ശീലമാണ്. അതുകൊണ്ട് തന്നെ മനോരമ ഇല്ലാത്ത കാലത്തെ കുറിച്ച് കീചകന് ആലോചിക്കാനേ വയ്യ.\nമനോരമയുടെ രണ്ടാം പേജ് തുറന്ന് നോക്കിയപ്പോൾ ദേ കാണാം ഒരു വാർത്ത. ടെക്‌നോപാർക്കിൽ ബിയർ പാർലർ തുടങ്ങാനുള്ള നീക്കം എന്തു വില കൊടുത്തും നമ്മുടെ യൂത്ത് കോൺഗ്രസ്സുകാർ തടയുമത്രേ. കീചകന് ആകെ വിഷമമായി. നല്ല കാര്യത്തിനെല്ലാം ഉടക്ക് വയ്ക്കുന്നത് കോൺഗ്രസ്സുകാരാണ് എന്നാണ് ഞാൻ മനോരമയിൽ വായിക്കാറ്. ഇവിടെ ഇതു കോൺഗ്രസ്സുകാരനല്ലോ എന്ന ചിന്തയാണ് കീചകനെ ആദ്യം വിഷമിപ്പിച്ചത്. മുൻപ് മുതലേ ഇങ്ങനെ ഒരു നീക്കം ഉണ്ടായിരുന്നെന്നും അതു അന്നത്തെ നഗരസഭാ ഇടപെട്ട് തടഞ്ഞെന്നും എന്നിട്ടും യാതൊരുവിധ ധാർമ്മിക മൂല്യത്തിലും വിശ്വസിക്കാത്ത കെറ്റിഡിസി നമ്മുടെ ടെക്കി പിള്ളേർക്കിട്ട് പാര പണിയാനായി കണ്ണി ചോരയില്ലാതെ ബിയർ പാർലർ കൊണ്ടു വരുന്നു എന്നുമാണ് യൂതന്മാർ പറയുന്നത്. യൂതന്മാരുടെ പ്രധാന വറി ടെക്‌നോ പാർക്കിലെ ടെക്കി പെണ്ണുങ്ങളെ കുറിച്ചാണ്. ഇപ്പോൾ തന്നെ ടെക്കികൾ എന്നും പറഞ്ഞ് കഴുകൻ കണ്ണുമായി നടക്കുന്ന കശ്മലന്മാരെ പേടിച്ച് ഡ്യൂട്ടി കഴിഞ്ഞു വെളിയിൽ ഇറങ്ങാൻ വയ്യാത്ത തരുണീമണികൾക്ക് ഇനി ബിയറിന്റെ ആശങ്ക കൂടിയായാൽ എന്തായിരിക്കും സ്ഥിതിയെന്നാണ് യൂതന്മാരുടെ ചോദ്യം.\nഎല്ലാ ദിവസവും മനോരമ മുടങ്ങാതെ വായിക്കാറുണ്ടെങ്കിലും കീചകൻ ആദ്യമാണ് ഇങ്ങനെ ഒരു വാർത്ത കേൾക്കുന്നത് കേട്ടോ. ഇങ്ങനെ ഒരു ഐഡിയ തോന്നിയ കെറ്റിഡിസിയോട് ആദ്യമേ തന്നെ ഒരു പ്രത്യേക സ്‌നേഹം കീചകന് തോന്നി. ആ സ്‌നേഹം മൂത്തപ്പോൾ ആണ് യൂതന്മാരെ പത്ത് തെറി വിളിക്കണമെന്ന് തോന്നിയത്. അതിനു വേണ്ടി ഫോണിൽ ഉള്ള കഴക്കൂട്ടത്തെ ഒരു യൂതനെ വിളിച്ചു. ഫോൺ എടുത്തപാടെ നമ്മുടെ സമൂഹം നേരിടുന്ന ഏറ്റവും വലിയ മദ്യം എന്ന വിപണനത്തിനെ കുറിച്ച് തമ്പി സ്‌പെഷ്യൽ ക്ലാസ്സ് തുടങ്ങി. ടെക്കി സ്ത്രീകളുടെ ഭാവിയെ കുറിച്ചുള്ള വേവലാതികൾ തമ്പി അക്കം ഇട്ടു നിരത്തി. ആദ്യം വിശ്വസിക്കാനാവാതെ കീചകൻ കണ്ണു മിഴിച്ചിരുന്നു. ബാറ് പൂട്ടുന്നതിന് തൊട്ട് മുൻപ് വരെ സെക്രട്ടറിയേറ്റിന്റെ പടിഞ്ഞാറെ വശത്തുള്ള കയറി സ്ഥിരം രണ്ടെണ്ണം വിശികൊണ്ടിരുന്ന ആശാനാണ് ഈ പറയുന്നത്. ബാർ പൂട്ടിയ ശേഷം കൂട്ടുകാരുമായി വീട്ടിൽ മിനുങ്ങാൻ കൂടുന്നതിനെതിരെ ടിയാന്റെ ശ്രീമതി കീചകനോട് തന്നെ പരാതി പെട്ടിട്ടുണ്ട്.\nഎന്നാലും സത്യം പറയണമല്ലോ ടെക്കി പെണ്ണുങ്ങളുടെ വേദന പറഞ്ഞ് കേട്ടപ്പോൾ സത്യമായിട്ടും കീചകനും തോന്നി നിലപാട് മാറ്റിയാലോ എന്ന്. രാവിലെ എട്ടുമണിക്കും ഒൻപത് മണിക്കും ഒക്കെ തുടങ്ങുന്ന പണികളാണ്. പ്രോജക്റ്റിന്റെ ബിസി അനുസരിച്ച് വർക്കിങ് ടൈം ചെയ്ഞ്ച് ചെയ്തു കൊണ്ടേയിരിക്കും. വെളിയിൽ പറയുമ്പോൾ കൈ നിറയെ കായാണെങ്കിലും കഷ്ടപ്പാടിന്റെ വില അറിയാമോ. ഇതൊക്കെ കഴിഞ്ഞു വെളിയിൽ ഇറങ്ങുമ്പോൾ നീണ്ടു നിവർന്നു ബിയർ പാർലർ കണ്ടാൽ രണ്ടെണ്ണം അടിച്ചിട്ടു പോകണം എന്നു തോന്നിയാൽ കുറ്റം പറയാൻ പറ്റുമോ?\nരണ്ടെണ്ണം അടിക്കാൻ കേറിയാൽ അതു രണ്ടിൽ തന്നെ നിൽക്കുമെന്ന് ആർക്കെങ്കിലും ഉറപ്പിച്ചു പറയാമോ? അതാണ് പ്രശ്‌നം. വെളിയിൽ ഒരു ബിയർ പാർലറിൽ പോയി ക്യൂ നിൽക്കാൻ നമ്മുടെ സദാചാര പൊലീസുകാർ സമ്മതിക്കില്ല. ഇവിടാകുമ്പോൾ ആ പ്രശ്‌നമില്ല. പുറത്തു നിന്നാരെയും അങ്ങോട്ട് കേറ്റാതിരുന്നാൽ പോരെ. കൂട്ടത്തിൽ ഉള്ള കമ്പനിക്കാരെ ആരെയെങ്കിലും കൂട്ടി കയറിയിരുന്നു വീശാം. പെണ്ണുങ്ങളെ ഇന്നേവരെ കണ്ടിട്ടില്ലാത്ത തരം നോട്ടങ്ങൾ ഒന്നും പേടിക്കേണ്ട. ഇത്തരം അനുകൂല സാഹചര്യങ്ങൾ ഒത്തു വരുമ്പോൾ അവരൊരു സ്ഥിരം മദ്യപാനികൾ ആയി പോയാൽ എന്തു ചെയ്യും?\nയൂതൻ അണിയാത്ത സമയം ന്യായമല്ലേ? നമ്മുടെ അനിയത്തിമാർ ഇങ്ങനെ വഴി പിഴച്ചു പോകുന്നത് സമ്മതിക്കാൻ ആവുമോ? അതുകൊണ്ടല്ലോ അണ്ണന്മാർ ഇതിനെതിരെ പ്രതിഷേധിക്കുന്നത്. ഇങ്ങനെ ആശ്വസിച്ച് നിലപാട് മാറ്റണം എന്നു കരുതി ഇരിക്കുമ്പോഴാണ് അപ്പുറത്ത് താമസിക്കുന്ന കേശവൻ ടെക്കിൽ കയറി വന്നത്. കേശവൻ എന്നു ആരോ ഇട്ട പേരാണ് കേട്ടോ. ഒറിജിനൽ പേര് അടിപൊളി തന്നെയാണ്. എന്തുവാടാ രാവിലെ കത്തി വയ്ക്കാനാണോ പ്ലാൻ എന്നു ചോദിച്ചു ഉമ്മറത്തേക്ക് ഇറങ്ങുമ്പോൾ കേശവന്റെ കണ്ണുകൾ നിറയുന്നത് കണ്ടു.\nകയ്യിൽ മനോരമയുണ്ട്. വിഷയം ബിയർ പാർലർ തന്നെയാണ്. പഴയ എൻആർഐ ചെയർമാനെ പലതവണ പോയി കണ്ടു നടക്കാത്ത കാര്യം വിജയകുമാർ സഖാവ് അധികാരമേറ്റ ഉടൻ അനുവദിച്ചിട്ടും ലെവന്മാരിങ്ങനെ ഉടക്കുന്നതിന്റെ വേദന പങ്ക് വയ്ക്കാൻ വന്നതാണ് കേശവൻ. സത്യത്തിൽ ഇങ്ങനെ ഒരു ആശയം തന്നെ കൊണ്ട് വന്നത് നമ്മുടെ നാടു നേരിടുന്ന സ്ത്രീ സമത്വ വിഷയത്തിന്റെ ഭാഗമായാണ് എന്നു കേശവൻ പറഞ്ഞു.\nസ്ത്രീകൾക്ക് മനസമാധാനത്തോടെ ഒരു ബിയർ പോലും അടിക്കാൻ വയ്യാത്ത ഈ നാട്ടിൽ സ്വാതന്ത്ര്യം ആഗ്രഹിക്കുന്ന സ്ത്രീകൾക്ക് രണ്ടെണ്ണം വീശണം എങ്കിൽ എന്തു ചെയ്യണം? അതുകൊണ്ട് വിജയകുമാർ സഖാവിനെ പോയി കണ്ടു കാര്യം പറഞ്ഞു ബോദ്ധ്യപ്പെടുത്തിയത് ഈ സ്ത്രീജനങ്ങൾ തന്നെയായിരന്നു. അപ്പോഴാണ് ഇവന്മാർ നിലപാടുമായി എത്തിയിരിക്കുന്നത്. എങ്ങനെയെങ്കിലും ഇടപെട്ട് പരിഹാരം ഉണ്ടാക്കണം എന്നാണ് ആവശ്യം.\nകീചകൻ നേരെ ഫോണെടുത്ത് യൂതന്മാരുടെ വലിയ കാർന്നോരെ തന്നെ നേരിട്ടു വിളിച്ചു. തലസ്ഥാനത്ത് എന്തു ഡീൽ വേണമെങ്കിലും ആശാനോട് പറഞ്ഞാൽ മതി. ആശാൻ ആരുമായും അതുണ്ടാക്കി തരും. എത്ര ഭരണവിരുദ്ധ വികാരം ഉണ്ടായാലും എത്ര അഴിമതി കേസുണ്ടായാലും പുഷ്പം പോലെ ജയിക്കും. ജയിക്കാനിടയുള്ള സ്ഥാനാർത്ഥികളെ കപ്പം കൊടുത്ത് പിൻവലിപ്പിക്കും. ഏതു സ്ഥാനാർത്ഥിയുടെ വീട്ടിൽ വോട്ടു പോലും നേടിയെടുക്കും.\nകീചകന്റെ പതിവില്ലാത്ത കോളു കണ്ടപ്പോഴേ അണ്ണന് സന്തോഷമായി. അതു ഞാൻ ശരിയാക്കാമെന്നു പറഞ്ഞു വച്ചു. കേശവനും ഈ ലേഖകനും കൂടി പരസ്പരം കണ്ണിൽ നോക്കി ഇരിക്കുമ്പോൾ നേതാവ് അണ്ണൻ വിളിച്ചു. എല്ലാം കോപ്ലിമെന്റാക്കിയിട്ടുണ്ടെന്ന് പറഞ്ഞു. അതെങ്ങനെ ഇത്ര വേഗം. ടെക്കി പെണ്ണുങ്ങൾ രണ്ടെണ്ണം അടിച്ചു വെളിയിലേക്ക് വരുമ്പോൾ ഒന്നു കാണാനും ഉരിയിടാനും ആ പരിസരത്ത് നിൽക്കാനുള്ള അവസരം നഷ്ടമാക്കരുതെന്ന് പറഞ്ഞപ്പോൾ യൂതന്മാർ സമ്മതിച്ചത്രേ. ആ അവസരം കാത്തിരിക്കുന്ന പിള്ളേര് നിങ്ങൾ ഇങ്ങനെ ഉടക്കിട്ടാൽ ഡിവൈഎഫ്‌ഐയിൽ ചേരുമെന്ന് പറഞ്ഞപ്പോഴേ അവർക്ക് കാര്യങ്ങൾ മനസ്സിലായി.\nഅല്ലെങ്കിലും അതു ശരിയാ? ഈ യൂതന്മാർക്ക് ഇതു എന്തിന്റെ കേടാണ്. ബിയർ പാർലർ എത്രയും വേഗം തുറക്കട്ടെ എന്നു മാത്രമാണ് കീചകന്റെ പ്രാർത്ഥന.


ആ വാർത്ത വ്യാജം; അങ്ങനൊരു പ്രോജക്റ്റ് ചെയ്യുന്നില്ല : ധോണി എന്റർടെയ്ൻമെന്റ്സ് - vismayanews.in\nആ വാർത്ത വ്യാജം; അങ്ങനൊരു പ്രോജക്റ്റ് ചെയ്യുന്നില്ല : ധോണി എന്റർടെയ്ൻമെന്റ്സ്\nക്രിക്കറ്റ് താരം എം എസ് ധോണി തമിഴ് സിനിമ നിർമ്മിക്കുന്നുവെന്ന തരത്തിൽ വാർത്തകൾ പുറത്തുവന്നിരുന്നു. രജനികാന്തിനൊപ്പം സഹകരിച്ചിട്ടുള്ള സഞ്ജയ് എന്നൊരു വ്യക്തിയായിരിക്കു സംവിധായകനായി എത്തുകയെന്നായിരുന്നു റിപ്പോർട്ട്. എന്നാൽ ആ വാർത്ത വ്യാജമാണെന്ന് പറയുകയാണ് ധോണിയുടെ നിർമ്മാണ കമ്പനിയായ ധോണി എന്റർടെയ്ൻമെന്റ്സ്.\n‘ധോണി എന്റർടെയ്ൻമെന്റ്സ് സഞ്ജയ് എന്നൊരു വ്യക്തിയുമായി യാതൊരു പ്രോജക്റ്റും ചെയ്യുന്നില്ല. അത്തരമൊരു വാർത്ത തീർത്തും വ്യാജമാണ്. എന്നാൽ വളരെ രസകരമായ പല പ്രോജക്റ്റുകൾ ഞങ്ങൾ ഒരുക്കുന്നുണ്ട്’,എന്നാണ് പത്രക്കുറിപ്പിലൂടെ നിർമ്മാണ കമ്പനി അറിയിച്ചത്.നയൻ‌താര ചിത്രത്തിൽ കേന്ദ്ര കഥാപാത്രത്തെ അവതരിപ്പിക്കുമെന്നും വാർത്തകളുണ്ടായിരുന്നു.\nഅതേസമയം, നയൻതാര- വിഘ്നേഷ് ശിവൻ വിവാഹം ജൂൺ 9ന് തിരുപ്പതിയിൽ വച്ച് നടക്കുമെന്ന റിപ്പോർട്ടുകൾ വന്നിരിക്കുകയാണ്. മാലിദ്വീപിൽ വച്ച് സുഹൃത്തുക്കൾക്കായി വിവാഹ റിസപ്ഷൻ നടക്കുമെന്നും റിപ്പോർട്ടുകളുണ്ട്.\nറിപ്പോർട്ടുകൾ അനുസരിച്ചാണെങ്കിൽ, ഏഴ് വർഷത്തെ പ്രണയത്തിനൊടുവിലാണ് ഇരുവരുവരും വിവാഹിതരാകുന്നത്. നാനും റൗഡിതാൻ എന്ന സിനിമയുടെ സെറ്റിൽ വച്ചായിരുന്നു നയൻതാരയും വിഘ്നേശും പ്രണയത്തിലാകുന്നത്. പിന്നിട് ഇരുവരും തമ്മിലുള്ള ചിത്രങ്ങളും വീഡിയോകളും സമൂഹമാധ്യമങ്ങളിൽ വൈറലാകുകയും ചെയ്തിരുന്നു.\nPrevious articleഅന്തസ്സില്ലാതെ ഇനി ജീവിതം തുടരാൻ ഇല്ല; തുല്യതക്കായുള്ള പോരാട്ടം തുടരും : പാർവതി തിരുവോത്ത്\nNext articleപെരുമ്പുഴ റോഡിൽ സ്കൂട്ടർ വീടിന്റെ മതിലിൽ ഇടിച്ചു രണ്ട് പേർ മരിച്ചു


വരുന്ന നിയമസഭാതെരഞ്ഞെടുപ്പിൽ യുഡിഎഫ് അധികാരത്തില്‍വരുമെന്ന ഏഷ്യാനെറ്റ് ചാനലിന്റെ സർവേ ഫലം അട്ടിമറിക്കപ്പെട്ടതാണെന്നു റിപ്പോര്‍ട്ട്. പ്രമുഖ വെബ്സൈറ്റായ കേരളാ വാച്ച് ആണ് ഈ ആരോപണം ആദ്യമുന്നയിച്ചത്. മുഖ്യമന്ത്രിയുടെ ഐടി ഉപദേഷ്ടാവ് സ്ഥാനത്തുനിന്ന് പാര്‍ട്ടി ഇടപെട്ട് നിക്കം ചെയ്ത ജോസഫ് സി മാത്യുവിന്റെ സഹോദരന്റെ ഉടമസ്ഥതയിലുള്ളതാണ് കേരള വാച്ച് ന്യൂസ് പോര്‍ട്ടല് .\nകഴിഞ്ഞ ദിവസമാണ് ഏഷ്യനെറ്റ് ചാനല് യുഡിഎഫ് അനുകൂല സര്‍വേഫലം പുറത്തുവിട്ടത്. എന്നാല്, ഇത് ചാനല് അധികൃതരുടെ താല്‍പര്യം മൂലം മാറ്റിമറിച്ച ഫലമായിരുന്നുവെന്നാണ് സൂചനകൾ. വിഭിന്ന സര്‍വേകളില് വ്യത്യസ്തമായ ഫലമായിരുന്നു ഉണ്ടായിരുന്നതെന്നും എന്നാല് ആദ്യഫലത്തെ അപേക്ഷിച്ച് ഇടതിനു കാര്യമായ മേല്‍ക്കൈ നല്‍കിയ രണ്ടാമത്തെ റിപ്പോര്‍ട്ട് മറച്ചുവച്ച് യുഡിഎഫ് അനുകൂല സര്‍വേഫലം മാത്രമാണ് പുറത്തുവിട്ടതെന്നുമാണ് സൂചന.\nആദ്യസര്‍വ്വേ നടക്കുമ്പോള് വി‌എസ് അച്യുതാനന്ദന്റെ സ്ഥാനാര്‍ത്ഥിത്വത്തില് തീരുമാനമായിരുന്നില്ല. യുഡി‌എഫ് 77 മുതല് 87 വരെ സീറ്റുകള് നേടുമെന്ന് ആ സര്‍വെയുടെ അടിസ്ഥാനത്തില് പ്രവചിക്കപ്പെട്ടു. എന്നാല് വി‌എസ് മത്സരിക്കും എന്ന തീരുമാനത്തിന് ശേഷം ആദ്യ ഗ്രൂപ്പ് നടത്തിയ സര്‍വ്വേയില് എല് ഡി എഫ് അനുകൂല റിപ്പോര്‍ട്ടാണുണ്ടായത്. ഇത് ചാനല് മാനേജ്മെന്റിന്റെ ഇടപെടലിനെത്തുടര്‍ന്ന് മാറ്റിവയ്ക്കുകയായിരുന്നെന്നു കേരളാവാച്ച് പറയുന്നു.\nയുഡിഎഫിനു മുൻതൂക്കം കിട്ടിയ സര്‍വേയിലും മുഖ്യമന്ത്രിസ്ഥാനത്തേക്ക് കൂടുതല് പേരും വി‌എസ് അച്യുതാനന്ദനെയാണ് നിര്‍ദേശിച്ചിരുന്നത്.


വെള്ളം തേടി മണ്ണിനടിയില് സഞ്ചരിക്കുന്ന ഒരാള് | Suranga | Kasargod | Water Scarcity\nവെള്ളം തേടി മണ്ണിനടിയില് സഞ്ചരിക്കുന്ന ഒരാള്\nകഴിഞ്ഞ അര നൂറ്റാണ്ടിലേറെയായി, പുറത്ത് വേനല് കത്തുമ്പോള് ഭൂമിക്കടിയിലൂടെ കയ്യില് മെഴുകുതിരി വെട്ടവുമായി കുഞ്ഞമ്പുവേട്ടന് 'സുരങ്ക' (തുരങ്കം) നിര്‍മിച്ചു മുന്നേറുകയായിരുന്നു. അതെ, നാം ഭൂമിക്കു മുകളിലൂടെ എത്തിച്ചേരാത്ത ലക്ഷ്യങ്ങളിലേയ്ക്കു സഞ്ചരിച്ചുകൊണ്ടിരുന്നപ്പോള് കുഞ്ഞമ്പുവേട്ടന് കുടിവെള്ളമെന്ന ലക്ഷ്യത്തിലേയ്ക്ക് ഭൂമിക്കടിയിലൂടെ സഞ്ചരിച്ചുകൊണ്ടിരുന്നു.\n# ശ്യാം മുരളി/ ചിത്രങ്ങള്: രാമനാഥ് പൈ\nPublished: Mar 22, 2017, 01:07 PM IST\nഭൂമിയുടെ ഉള്ളില് എവിടെയാണ് ജലത്തിന്റെ അലിവൂറുന്നതെന്ന് കുഞ്ഞമ്പുവേട്ടന് അറിയാം. മണ്ണിന്റെ സൂക്ഷ്മഭാവങ്ങളെക്കുറിച്ചുള്ള അറിവും പതിറ്റാണ്ടുകളുടെ പരിചയവും കൈമുതലാക്കി അദ്ദേഹം ആ നനവുതേടി പുറപ്പെടുന്നു. മണ്ണിന്റെ ആഴങ്ങളും ദൂരങ്ങളും താണ്ടി കുളിര്‍ജലത്തെ നാട്ടുവെളിച്ചത്തിലേക്ക് ആനയിക്കുന്നു...\nഒരുപക്ഷെ, കേരളത്തിലെ മറ്റു പ്രദേശങ്ങളിലുള്ളവര്‍ക്ക് അപരിചിതമായ ഒരു ജല ശേഖരണ രീതിയായ 'സുരങ്ക'യുടെ നിര്‍മാണത്തില് വൈദഗ്ധ്യമുള്ളവരില് ഇന്ന് ശേഷിക്കുന്ന അപൂര്‍വ്വം ചിലരില് ഒരാളാണ് കാസര്‍ഗോഡ് കുണ്ടംകുഴി സ്വദേശിയായ കുഞ്ഞമ്പു. ഇപ്പോള് 65 വയസ്സുള്ള കുഞ്ഞമ്പുവേട്ടന് ഇതിനകം ആയിരത്തിലേറെ തുരങ്കങ്ങളാണ് കാസര്‍ഗോഡ് ജില്ലയിലും കണ്ണൂര്, ദക്ഷിണ കര്‍ണാടകം എന്നിവയുടെ ചില പ്രദേശങ്ങളിലും നിര്‍മിച്ചിട്ടുള്ളത്.\nമെഴുകുതിരി വെളിച്ചത്തില് 'സുരങ്ക' നിര്‍മാണത്തിലേര്‍പ്പെട്ടിരിക്കുന്നു കുഞ്ഞമ്പു\nഎന്താണ് സുരങ്ക? ഭൂമിക്കടിയില് നീളമേറിയ തുരങ്കം നിര്‍മിച്ച് ഭൂഗര്‍ഭ ജലത്തെ വെളിയിലേയ്ക്ക് ഒഴുക്കിക്കൊണ്ടുവരുന്ന രീതിയാണ് കാസര്‍ഗോഡ്, ദക്ഷിണ കര്‍ണാടക തുടങ്ങിയ സ്ഥലങ്ങളില് സുരങ്ക എന്ന് അറിയപ്പെടുന്നത്. കിണറിനു പകരം ഭൂമിയുടെ ചരിവുള്ള സ്ഥലങ്ങളില്‍നിന്ന് വെള്ളത്തിന്റെ ഉറവുള്ള സ്ഥലത്തേക്ക് മണ്ണു മാന്തി തുരങ്കമുണ്ടാക്കി വെള്ളം പുറത്തേയ്ക്ക് കൊണ്ടുവരുന്നു. ഇത് ടാങ്കുകളില് ശേഖരിച്ച് വെച്ച് കൃഷി ആവശ്യങ്ങള്‍ക്കും വീട്ടാവശ്യങ്ങള്‍ക്കുമെല്ലാം ഉപയോഗിക്കുന്നു.\nതുരങ്കം നിര്‍മിച്ച് ഭൂമിക്കുള്ളിലേയ്ക്ക് കടക്കുന്നതോടെ വെളിച്ചം കുറഞ്ഞുവരും. വലിപ്പമുള്ള മെഴുകുതിരികള് കത്തിച്ച് തുരങ്കത്തിന്റെ ഭിത്തിയില് കുത്തിനിര്‍ത്തും. അതിന്റെ വെളിച്ചത്തിലാണ് ജോലി ചെയ്യുക. ഓക്‌സിജന്റെ കുറവു മൂലം മെഴുകുതിരി കെട്ടുപോകുന്ന സാഹചര്യവും ചിലപ്പോഴുണ്ടാകും.\nഭൂമിയില് വെള്ളമുള്ള സ്ഥലം നിര്‍ണയിക്കുകയാണ് ആദ്യം ചെയ്യുന്നത്. തുടര്‍ന്ന് ഭൂമിയുടെ കിടപ്പനുസരിച്ച് ചരിവുള്ള സ്ഥലത്തുനിന്ന് ജല ലഭ്യത നിര്‍ണയിച്ച സ്ഥലത്തിന്റെ ആഴത്തിലേയ്ക്ക് തുരങ്കമുണ്ടാക്കുന്നു. കിണറുകള് ഭൂമിക്കടിയിലേയ്ക്ക് കുത്തനെയാണ് നിര്‍മിക്കുന്നതെങ്കില് സുരങ്ക ഭൂമിക്ക് തിരശ്ചീനമായി നിര്‍മിക്കുന്നു. കാസര്‍ഗോഡ് ജില്ലയിലും കണ്ണൂര് ജില്ലയുടെ ചില പ്രദേശങ്ങളിലും ദക്ഷിണ കര്‍ണാടകത്തിലും ഇത്തരം തുരങ്കങ്ങളുണ്ട്. ഇവിടങ്ങളില് മാത്രം വെള്ളം ശേഖരിക്കുന്നതിനുള്ള ഈ പ്രത്യേക രീതി എങ്ങനെ ഉണ്ടായി എന്നത് വ്യക്തമല്ല. ദക്ഷിണ കര്‍ണാടകം ഉള്‍പ്പടുന്ന ഈ മേഖലയില് തുരങ്കനിര്‍മാണ രീതി പരിചയപ്പെടുത്തിയത് അറബികളാണെന്ന് കരുതപ്പെടുന്നു. മലഞ്ചെരുവിലെ ഉള്ളറകളിലില്‍നിന്ന് വെള്ളം പുറത്തേക്ക് ഒഴുക്കിക്കൊണ്ടുവരുന്ന രീതി 2500 വര്‍ഷങ്ങള്‍ക്കു മുമ്പുതന്നെ ലോകത്തിന്റെ പല മേഖലകളിലും ഉണ്ടായിരുന്നതായി ചരിത്രകാരന്‍മാര് പറയുന്നു.\nകിണറിനു പകരം തുരങ്കങ്ങളിലൂടെ ജലശേഖരണം നടത്താന് ഈ പ്രദേശത്തിന്റെ ഭൂമിശാസ്ത്രപരമായ പ്രത്യേകത ഒരു കാരണമായിട്ടുണ്ടാകണം. കട്ടികൂടിയ ചെങ്കല്ലും കുന്നുകളും പാറക്കെട്ടുകളും നിറഞ്ഞ പ്രദേശത്ത് മലഞ്ചെരിവ് തുരന്ന് വെള്ളം ശേഖരിക്കുകയായിരുന്നു പ്രായോഗികം. കര്‍ണാടക അതിര്‍ത്തിക്കടുത്തുള്ള പൈവൊളിഗെ ഗ്രാമത്തില് മാത്രം രണ്ടായിരത്തഞ്ഞൂറോളം തുരങ്കങ്ങള് ഉണ്ടെന്നാണ് പറയപ്പെടുന്നത്.\nകുഴല് കിണറുകള് ഉപയോഗിച്ച് നടക്കുന്ന അമിതമായ ജലചൂഷണം ഭൂഗര്‍ഭജലത്തെ അപകടകരമാംവിധം ഇല്ലാതാക്കുമ്പോള് പരമ്പരാഗത ജല ശേഖരണ രീതിയായ തുരങ്കങ്ങള് പ്രകൃതിയ്ക്ക് കോട്ടം തട്ടാതെ ജലം ശേഖരിക്കാന് സഹായിക്കുന്നു. തുരങ്കങ്ങളിലൂടെ ശേഖരിക്കപ്പെടുന്ന ജലത്തിന്റെ ഗുണത്തിലും വലിയ വ്യത്യാസമുണ്ട്.\nകുഞ്ഞമ്പുവേട്ടന് എന്ന സുരങ്ക വിദഗ്ധന്\nഭൂമിയില് വെള്ളത്തിന്റെ സാന്നിധ്യമുള്ള സ്ഥലങ്ങളെക്കുറിച്ച് കുഞ്ഞമ്പുവേട്ടനറിയാം. കാലങ്ങളായുള്ള പരിചയത്തിലൂടെ സ്വായത്തമാക്കിയതാണ് ജലമുള്ള സ്ഥാനം നിര്‍ണയിക്കാനുള്ള ഈ കഴിവ്. സുരങ്ക നിര്‍മാണത്തിന്റെ ആദ്യപടിയായി സ്ഥാനനിര്‍ണയം ചെയ്യും. കിണര് കുഴിക്കുന്നതിനു മുന്‍പ് സ്ഥാനം കാണുന്നതുപോലെതന്നെയാണിത്. ഭൂമിയുടെ കിടപ്പ്, ചില പ്രത്യേക ഇനം സസ്യങ്ങളുടെ സാന്നിധ്യം തുടങ്ങിയ ചില ലക്ഷണങ്ങളൊക്കെയുണ്ട് ജലസാന്നിധ്യം തിരിച്ചറിയാന്. ഭൂമിക്കടിയില് എത്ര ആഴത്തിലാണ് വെള്ളമുള്ളത് എന്നകാര്യം നിര്‍ണയിച്ചു കഴിഞ്ഞാല് മറ്റൊരു ഭാഗത്ത്, ഭൂമിയുടെ ചരിവില്‍നിന്ന് അത്രയും ആഴം കിട്ടുന്ന സ്ഥലത്തേയ്ക്കു വേണം തുരങ്കം നിര്‍മിക്കാന്.\nകുന്നുള്ള പ്രദേശങ്ങളില് കുന്നിന്റെ ചെരുവില്‍നിന്ന് തുരങ്കമുണ്ടാക്കി വെള്ളം ഒഴുക്കിക്കൊണ്ടുവരും. ചിലപ്പോള് തുരങ്കത്തിനുള്ളിലെ ഉറവയില്‍നിന്നുതന്നെ പൈപ്പിലൂടെ വെള്ളം പുറത്തെത്തിക്കും. കൃഷി ആവശ്യങ്ങള്‍ക്കും മറ്റും വെള്ളം ടാങ്കുകള് ഉണ്ടാക്കി ശേഖരിച്ച് ഉപയോഗിക്കുകയാണ് പതിവ്. ഒരേ തുരങ്കത്തിനുള്ളില്‍നിന്നുതന്നെ മൂന്നും നാലും സ്രോതസ്സുകള് ഒരു തുരങ്കത്തിലേയ്ക്ക് ബന്ധിപ്പിക്കുന്ന വിധത്തില് വ്യത്യസ്ത വശങ്ങളിലേയ്ക്ക് തുരങ്കങ്ങള് ഉണ്ടാക്കുന്ന രീതിയുമുണ്ട്. ഒരേ തുരങ്കത്തിലൂടെ വെള്ളം പുറത്തേയ്‌ക്കെത്തിക്കും. വെള്ളം കുറവുള്ള കിണറ്റില്‍നിന്ന് അടുത്ത് ജലസ്രോതസ്സുള്ള സ്ഥലത്തേയ്ക്ക് തുരങ്കമുണ്ടാക്കി കിണറ്റിലേയ്ക്ക് വെള്ളം കൊണ്ടുവരും.\n51 വര്‍ഷമായി കുഞ്ഞമ്പുവേട്ടന് തുരങ്കം നിര്‍മാണം ആരംഭിച്ചിട്ട്. ഇക്കാലത്തിനിടയില് ആയിരത്തിലധികം തുരങ്കങ്ങളുണ്ടാക്കിയിട്ടുണ്ടെന്ന് കുഞ്ഞമ്പുവേട്ടന് കണക്കുകൂട്ടുന്നു. രണ്ടും മൂന്നും പേര് ചേര്‍ന്നാണ് സാധാരണയായി തുരങ്കനിര്‍മാണത്തില് ഏര്‍പ്പെടുന്നത്. തുരങ്കം കുഴിക്കുന്നതിന് ഒരാള്, മണ്ണ് വലിക്കാന് ഒരാള്, നീക്കിയ മണ്ണ് തുരങ്കത്തിന് പുറത്തെത്തിക്കാന് ഒരാള് എന്നിങ്ങനെ ആളുകള് ആവശ്യമാണ്. ഒരാള്‍ക്ക് കഷ്ടിച്ച് കടന്നുപോകാനുള്ള വലിപ്പം മാത്രമായിരിക്കും തുരങ്കത്തിനുണ്ടാവുക. തുരങ്കത്തിന്റെ ദൈര്‍ഘ്യം പലപ്പോവും ജല ലഭ്യതയുടെയും ഭൂമിയുടെ കിടപ്പിന്റെയും അടിസ്ഥാനത്തില് വ്യത്യാസപ്പെടും. 200 മീറ്റര് വരെ നീളമുള്ള തുരങ്കങ്ങള് കുഞ്ഞമ്പുവേട്ടന് നിര്‍മിച്ചിട്ടുണ്ട്.\nയുനസ്‌കോയുടെ സംരക്ഷിക്കപ്പെടേണ്ട പൈതൃകങ്ങളുടെ നിരീക്ഷണ പട്ടികയില് പെട്ട ഈ തുരങ്കങ്ങളുടെ പുനരുദ്ധാരണത്തിന് നേതൃത്വം നല്‍കിയത് കുഞ്ഞമ്പുവേട്ടനായിരുന്നു. ഈ മേഖലയിലുള്ള ദീര്‍ഘകാലത്തെ പരിചയം തിരിച്ചറിഞ്ഞാണ് ഇങ്ങനെയൊരു പ്രവൃത്തി കര്‍ണാടക സര്‍ക്കാര് അദ്ദേഹത്തെ ഏല്‍പിച്ചത്.\nതുരങ്കനിര്‍മാണം അല്‍പം സാഹസികത ആവശ്യമുള്ള ജോലിയാണ്. തുരങ്കം നിര്‍മിച്ച് ഭൂമിക്കുള്ളിലേയ്ക്ക് കടക്കുന്നതോടെ വെളിച്ചം കുറഞ്ഞുകുറഞ്ഞുവരും. വലിപ്പമുള്ള മെഴുകുതിരികള് കത്തിച്ച് തുരങ്കത്തിന്റെ ഭിത്തിയില് കുത്തിനിര്‍ത്തും. അതിന്റെ വെളിച്ചത്തിലാണ് ജോലി ചെയ്യുക. ചിലപ്പോള് ഓക്‌സിജന്റെ കുറവു മൂലം മെഴുകുതിരി കെട്ടുപോകുന്ന സാഹചര്യമുണ്ടാകും. അങ്ങനെയുള്ളപ്പോള് തലയില് ഉറപ്പിക്കാവുന്ന ഇലക്ട്രിക് ലൈറ്റുകള് ഉപയോഗിച്ചാവും ജോലി. ദൈര്‍ഘ്യമേറിയ തുരങ്കങ്ങള്‍ക്കുള്ളില് ചിലപ്പോള് ഓക്‌സിജന് കുറയുന്നതു മൂലം ശ്വാസതടസ്സം അനുഭവപ്പെടാറുണ്ട്. അത്തരം സാഹചര്യങ്ങളില് അപകടകരമായി ജോലി ചെയ്യേണ്ടിവന്ന നിരവധി സന്ദര്‍ഭങ്ങള് ഉണ്ടായിട്ടുണ്ട് കുഞ്ഞമ്പുവേട്ടന്റെ തുരങ്കനിര്‍മാണ ജീവിതത്തിനിടയില്. ചിലപ്പോള് തുരങ്കത്തിനുള്ളില് ഫാന് കടത്തി വായു പ്രവാഹമുണ്ടാക്കി തുരങ്കനിര്‍മാണം നടത്തേണ്ടിവന്നിട്ടുണ്ട്.\nസുരങ്ക നിര്‍മാണത്തിന്റെ അമ്പതു വര്‍ഷങ്ങള്\nചെറുപ്പകാലത്ത് തുരങ്കങ്ങള് നിര്‍മിക്കുന്നവര് നാട്ടില് ധാരാളമുണ്ടായിരുന്നെന്ന് കുഞ്ഞമ്പുവേട്ടന് ഓര്‍ക്കുന്നു. അവര്‍ക്കൊപ്പം കൂടിയാണ് തുരങ്കനിര്‍മാണത്തിലേയ്ക്ക് അദ്ദേഹം കടക്കുന്നത്. 14-ാമത്തെ വയസ്സില് മണ്ണെടുക്കാനും ചമക്കാനുമുള്ള സഹായിയായായി. 16 വയസ്സുമുതല് സ്വന്തമായി തുരങ്കനിര്‍മാണം തുടങ്ങി. ഇപ്പോള് അമ്പത് വര്‍ഷത്തോളമായി അദ്ദേഹം ഈ രംഗത്തുണ്ട്. ചില സീസണുകളില് 25 തുരങ്കങ്ങള് വരെ അദ്ദേഹം നിര്‍മിച്ചിട്ടുണ്ട്. ആദ്യകാലങ്ങളില് നാലും അഞ്ചും പേര് ചേര്‍ന്നായിരുന്നു തുരങ്കനിര്‍മാണത്തില് ഏര്‍പ്പെട്ടിരുന്നത്. എന്നാല് പിന്നീട് സ്ഥിതി മാറി. ഈ ജോലി ചെയ്യുന്ന ആള്‍ക്കാരുടെ എണ്ണം കുറഞ്ഞുവന്നു. ഇപ്പോള് വിരലിലെണ്ണാവുന്നവര് മാത്രമാണ് ഈ രംഗത്തുള്ളത്. അടുത്തകാലത്തായി ചിലപ്പോഴൊക്കെ കുഞ്ഞമ്പുവേട്ടന് ഒറ്റയ്ക്കാണ് തുരങ്കം നിര്‍മിക്കുന്നത്.\nമുന് രാഷ്ട്രപതി അബ്ദുല് കലാമിനൊപ്പം കുഞ്ഞമ്പു\nഎല്ലാത്തരം സ്ഥലങ്ങളിലും തുരങ്കനിര്‍മാണം സാധിക്കില്ല. കൂടുതലായി ചെങ്കല്ലു നിറഞ്ഞ സ്ഥലങ്ങളിലും ഉറപ്പുള്ള മണ്ണുള്ള സ്ഥലങ്ങളിലുമാണ് തുരങ്കങ്ങള് നിര്‍മിക്കുന്നത്. ഇടിയുന്ന മണ്ണുള്ള സ്ഥലങ്ങളില് മണ്ണിടിച്ചില് ഒഴിവാക്കാനുള്ള മാര്‍ഗ്ഗങ്ങളുമുണ്ട് കുഞ്ഞമ്പുവേട്ടന്റെ കൈയ്യില്.\nകുഴല്‍കിണറുകള് വ്യാപകമായത് തുരങ്കനിര്‍മാണം കുറയാന് ഇടയാക്കിട്ടുണ്ട്. ഒറ്റ ദിവസം കൊണ്ട് പൂര്‍ത്തിയാകും എന്നതുകൊണ്ട് കൂടുതല് പേരും കുഴല്‍കിണര് നിര്‍മാണത്തിനാണ് താല്‍പര്യം കാണിക്കുന്നത്. തുരങ്കമുണ്ടാക്കി വെള്ളം ലഭിക്കാന് ദിവസങ്ങളുടെ അധ്വാനവും അനുയോജ്യമായ സ്ഥലവും ആവശ്യമാണ്.\n300 വര്‍ഷത്തിലധികമായി കാസര്‍ഗോഡ് ഭാഗത്ത് തുരങ്കനിര്‍മാണമുള്ളതായി കുഞ്ഞമ്പുവേട്ടന് പറയുന്നു. എന്നാല് കര്‍ണാടകയിലെ ബിദര് എന്ന പ്രദേശത്തുള്ള തുരങ്കങ്ങള് 500-600 വര്‍ഷം പഴക്കമുള്ളവയാണ്. രണ്ടു കിലോമീറ്റര് വരെ നീളമുണ്ട്, ഇവിടുത്തെ ചില തുരങ്കങ്ങള്‍ക്ക്. യുനസ്‌കോയുടെ സംരക്ഷിക്കപ്പെടേണ്ട പൈതൃകങ്ങളുടെ നിരീക്ഷണ പട്ടികയില് പെട്ട ഈ തുരങ്കങ്ങളുടെ പുനരുദ്ധാരണത്തിന് നേതൃത്വം നല്‍കിയത് കുഞ്ഞമ്പുവേട്ടനായിരുന്നു. ഈ മേഖലയിലുള്ള ദീര്‍ഘകാലത്തെ പരിചയം തിരിച്ചറിഞ്ഞാണ് ഇങ്ങനെയൊരു പ്രവൃത്തി കര്‍ണാടക സര്‍ക്കാര് അദ്ദേഹത്തെ ഏല്‍പിച്ചത്. ഇതിന്റെ ഭാഗമായി നടന്ന പരിപാടിയില്‍വെച്ച് മുന് രാഷ്ട്രപതി അബ്ദുല് കലാമിനെ നേരിട്ട് കാണാനും സംസാരിക്കാനുമായത് തന്റെ ജീവിതത്തിലെ അസുലഭ നിമിഷമായി കുഞ്ഞമ്പുവേട്ടന് കരുതുന്നു.\nസാധാരണയായി വേനല് കാലത്താണ് തുരങ്കനിര്‍മാണം ഉണ്ടാകാറുള്ളത്. കട്ടിയേറിയ ചെങ്കല്ലുള്ള സ്ഥലങ്ങളില് മഴക്കാലത്തും തുരങ്കമുണ്ടാക്കാറുണ്ട്. മറ്റു സമയങ്ങളില് കുഞ്ഞമ്പുവേട്ടന് മറ്റു നാടന് ജോലികള് ചെയ്യും. എങ്കിലും തന്റെ ജീവിതത്തിന്റെ പ്രധാന പങ്കും ആദ്ദേഹം ചിലവഴിച്ചതും മക്കളെ വളര്‍ത്തിയതുമെല്ലാം തുരങ്കനിര്‍മാണത്തില്‍നിന്നുള്ള വരുമാനം കൊണ്ടാണ്. കുഞ്ഞമ്പുവേട്ടന് ഇപ്പോള് 65 വയസ്സായി. മൂന്നു മക്കളുണ്ട്. മൂത്തവര് രണ്ട് പെണ്‍മക്കളാണ്. ഇളയ മകന് പൊയ്‌നാച്ചി ടൗണില് കച്ചവടം ചെയ്യുന്നു.\nതുരങ്കനിര്‍മാണത്തെക്കുറിച്ച് പഠിക്കാന് വിദേശങ്ങളില്‍നിന്ന് ഇവിടെയെത്തുന്നവര്‍ക്കും ഇവിടെയുള്ള വിദ്യാര്‍ഥികള്‍ക്കും വഴികാട്ടിയാണ് കുഞ്ഞമ്പുവേട്ടന്. കോളേജുകളില് വിദ്യാര്‍ഥികള്‍ക്ക് തുരങ്കനിര്‍മാണം സംബന്ധിച്ച് ക്ലാസുകളെടുക്കാനും അദ്ദേഹം പോകാറുണ്ട്. തുരങ്കനിര്‍മാണത്തിലും സ്ഥാനനിര്‍ണയത്തിലും വൈദഗ്ധ്യമുള്ളവര് ഇന്ന് അത്യപൂര്‍വ്വമാണ്. ഒരുപക്ഷെ ആ കണ്ണിയില് അവസാനത്തെ ആളാകും താനെന്ന് കുഞ്ഞമ്പുവേട്ടന് പറയുന്നു.\nവൈദഗ്ധ്യവും സാഹസികതയും അതിലൊക്കെ ഉപരിയായി ഭൂമിയുടെയും വെള്ളത്തിന്റെയും നിഗൂഢസഞ്ചാരങ്ങളെക്കുറിച്ചുള്ള അറിവും ആവശ്യമുള്ള ഒരു ജോലിയാണ് തുരങ്കനിര്‍മാണം. ഭൂമിയുടെ ചെരിവുകളില്‍നിന്ന് ലക്ഷ്യം തെറ്റാതെ വെള്ളത്തിന്റെ ഉറവിടങ്ങളിലേയ്‌ക്കെത്താനും പതിനായിരങ്ങള്‍ക്ക് കുടിവെള്ളത്തിന്റെ നിത്യസ്രോതസ്സ് തുറന്നുവക്കാനും തന്റെ ജീവിതംകൊണ്ട് അദ്ദേഹത്തിനായി. അതിലൊക്കെ ഉപരിയായി, ജലലഭ്യത ഒരു വെല്ലുവിളിയായിരിക്കുന്ന ഇന്നത്തെ കാലത്ത്, പരാമ്പരാഗത ജലസ്രോതസ്സുകളില് ഒന്നിനെക്കുറിച്ചുള്ള അറിവുകളുടെ അവസാനത്തെ സൂക്ഷിപ്പുകാരനും കൂടിയാകുന്നു കുഞ്ഞമ്പുവേട്ടന്.\nസഹപാഠിക്ക് സ്‌നേഹവീടൊരുക്കി കുട്ടമത്തെ കുട്ടികൾ\nകരിങ്കൽ ക്വാറിക്ക് 30 അപേക്ഷകർ രംഗത്ത്\nവെള്ളരിക്കുണ്ട് താലൂക്കോഫീസിലെത്താൻ പെടാപ്പാട്


ഹൃഷികേശ് മുഖർജി ഏഴരശ്ശനി Bollywood, Actor\nഹൃഷികേശ് മുഖർജി ജാതകം and Astrology\nഹൃഷികേശ് മുഖർജി ശനി ഏഴര ശനിയുടെ റിപ്പോർട്ട്\nപേര് ഹൃഷികേശ് മുഖർജി\nജനന തിയതി 30 :9: 1922 ജനന സമയം 12 : 36 : 41\n1 ഏഴര ശനി ധനു 12/25/1928 04/11/1931 ഉദിക്കുന്ന\n2 ഏഴര ശനി മകരം 04/12/1931 05/25/1931 മുനമ്പ്\n3 ഏഴര ശനി ധനു 05/26/1931 12/24/1931 ഉദിക്കുന്ന\n4 ഏഴര ശനി മകരം 12/25/1931 03/15/1934 മുനമ്പ്\n5 ഏഴര ശനി കുംഭം 03/16/1934 09/13/1934 അസ്തമിക്കുന്ന\n6 ഏഴര ശനി മകരം 09/14/1934 12/07/1934 മുനമ്പ്\n7 ഏഴര ശനി കുംഭം 12/08/1934 02/25/1937 അസ്തമിക്കുന്ന\n8 ചെറിയ പനോട്ടി മേടം 04/28/1939 06/18/1941\n9 ചെറിയ പനോട്ടി മേടം 12/15/1941 03/03/1942\n10 ചെറിയ പനോട്ടി ചിങ്ങം 07/27/1948 09/19/1950\n11 ഏഴര ശനി ധനു 02/08/1958 06/01/1958 ഉദിക്കുന്ന\n12 ഏഴര ശനി ധനു 11/08/1958 02/01/1961 ഉദിക്കുന്ന\n13 ഏഴര ശനി മകരം 02/02/1961 09/17/1961 മുനമ്പ്\n14 ഏഴര ശനി ധനു 09/18/1961 10/07/1961 ഉദിക്കുന്ന\n15 ഏഴര ശനി മകരം 10/08/1961 01/27/1964 മുനമ്പ്\n16 ഏഴര ശനി കുംഭം 01/28/1964 04/08/1966 അസ്തമിക്കുന്ന\n17 ഏഴര ശനി കുംഭം 11/03/1966 12/19/1966 അസ്തമിക്കുന്ന\n18 ചെറിയ പനോട്ടി മേടം 06/17/1968 09/27/1968\n19 ചെറിയ പനോട്ടി മേടം 03/08/1969 04/27/1971\n20 ചെറിയ പനോട്ടി ചിങ്ങം 09/07/1977 11/03/1979\n21 ചെറിയ പനോട്ടി ചിങ്ങം 03/15/1980 07/26/1980\n22 ഏഴര ശനി ധനു 12/17/1987 03/20/1990 ഉദിക്കുന്ന\n23 ഏഴര ശനി മകരം 03/21/1990 06/20/1990 മുനമ്പ്\n24 ഏഴര ശനി ധനു 06/21/1990 12/14/1990 ഉദിക്കുന്ന\n25 ഏഴര ശനി മകരം 12/15/1990 03/05/1993 മുനമ്പ്\n26 ഏഴര ശനി കുംഭം 03/06/1993 10/15/1993 അസ്തമിക്കുന്ന\n27 ഏഴര ശനി മകരം 10/16/1993 11/09/1993 മുനമ്പ്\n28 ഏഴര ശനി കുംഭം 11/10/1993 06/01/1995 അസ്തമിക്കുന്ന\n29 ഏഴര ശനി കുംഭം 08/10/1995 02/16/1996 അസ്തമിക്കുന്ന\n30 ചെറിയ പനോട്ടി മേടം 04/18/1998 06/06/2000\n31 ചെറിയ പനോട്ടി ചിങ്ങം 11/01/2006 01/10/2007\n32 ചെറിയ പനോട്ടി ചിങ്ങം 07/16/2007 09/09/2009\n33 ഏഴര ശനി ധനു 01/27/2017 06/20/2017 ഉദിക്കുന്ന\n34 ഏഴര ശനി ധനു 10/27/2017 01/23/2020 ഉദിക്കുന്ന\n35 ഏഴര ശനി മകരം 01/24/2020 04/28/2022 മുനമ്പ്\n36 ഏഴര ശനി കുംഭം 04/29/2022 07/12/2022 അസ്തമിക്കുന്ന\n37 ഏഴര ശനി മകരം 07/13/2022 01/17/2023 മുനമ്പ്\n38 ഏഴര ശനി കുംഭം 01/18/2023 03/29/2025 അസ്തമിക്കുന്ന\n39 ചെറിയ പനോട്ടി മേടം 06/03/2027 10/19/2027\n40 ചെറിയ പനോട്ടി മേടം 02/24/2028 08/07/2029\n41 ചെറിയ പനോട്ടി മേടം 10/06/2029 04/16/2030\n42 ചെറിയ പനോട്ടി ചിങ്ങം 08/28/2036 10/22/2038\n43 ചെറിയ പനോട്ടി ചിങ്ങം 04/06/2039 07/12/2039\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ഹൃഷികേശ് മുഖർജി ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ഹൃഷികേശ് മുഖർജി സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ഹൃഷികേശ് മുഖർജി കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ഹൃഷികേശ് മുഖർജി ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ഹൃഷികേശ് മുഖർജി രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ഹൃഷികേശ് മുഖർജി നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ഹൃഷികേശ് മുഖർജി വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ഹൃഷികേശ് മുഖർജി ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ഹൃഷികേശ് മുഖർജി കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ഹൃഷികേശ് മുഖർജി കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ഹൃഷികേശ് മുഖർജി വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ഹൃഷികേശ് മുഖർജി സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nഹൃഷികേശ് മുഖർജി മൻഗ്ലിക് / മംഗല്യ ദോഷം റിപ്പോർട്ടുകളും


മട്ടൻ ബിരിയാണി - Media Mangalam\nബിരിയാണിക്ക് ആരാധകർ ഏറെയാണ്. അതിൽ മട്ടൻ ബിരിയാണി ഇഷ്ടപ്പെടുന്നവർ ഒരുപാടുണ്ട്. മട്ടൻ ബിരിയാണി രുചിയൊട്ടും കുറയാതെ പ്രഷർ കുക്കറിൽ എങ്ങനെ തയാറാക്കാമെന്നു നോക്കാം.\nmutton biriyani toshma biju varghese toshmas kitchen\n'വിജയ് ബാബു ബുദ്ധിമുട്ടും'; ഏത് രാജ്യത്തേക്ക് കടന്നാലും നാട്ടിലെത്തിക്കാൻ തടസമില്ലെന്ന് പോലീസ്


പോര്‍ട്രോണിക്‌സ് ഹാര്‍മോണിക്‌സ് 230 വിപണിയില് | Future Kerala\nവില 1,999 രൂപ. എന്നാല് 999 രൂപ മാത്രമാണ് പ്രാരംഭ വില\nന്യൂഡെല്‍ഹി: പോര്‍ട്രോണിക്‌സ് ഹാര്‍മോണിക്‌സ് 230 വയര്‍ലെസ് നെക്ക്ബാന്‍ഡ് സ്‌റ്റൈല് ഹെഡ്‌ഫോണുകള് ഇന്ത്യന് വിപണിയില് അവതരിപ്പിച്ചു. ചുറ്റുപാടുമുള്ള ശബ്ദ ശല്യങ്ങള് കുറയ്ക്കുന്നതിന് ആക്റ്റീവ് സിവിസി 8.0 നോയ്‌സ് റിഡക്ഷന് സാങ്കേതികവിദ്യ സവിശേഷതയാണ്. പൂര്‍ണമായി ചാര്‍ജ് ചെയ്താല് ഹാര്‍മോണിക്‌സ് 230 ഏഴ് മണിക്കൂര് വരെ ഉപയോഗിക്കാമെന്ന് പോര്‍ട്രോണിക്‌സ് അവകാശപ്പെട്ടു. അതിവേഗ ചാര്‍ജിംഗ് സപ്പോര്‍ട്ട് ചെയ്യും. കറുപ്പ്, നീല കളര് വേരിയന്റുകളില് ഹെഡ്‌ഫോണുകള് ലഭിക്കും. 10 എംഎം ഡൈനാമിക് ഡ്രൈവറുകള്, മികച്ച കണക്റ്റിവിറ്റി ലഭിക്കുന്നതിന് ബ്ലൂടൂത്ത് 5.0 എന്നിവ നല്‍കി. ഐപിഎക്‌സ്4 റേറ്റിംഗ് സവിശേഷതയാണ്.\nപോര്‍ട്രോണിക്‌സ് ഹാര്‍മോണിക്‌സ് 230 വയര്‍ലെസ് നെക്ക്ബാന്‍ഡ് സ്‌റ്റൈല് ഹെഡ്‌ഫോണുകള്‍ക്ക് 1,999 രൂപയാണ് വില. എന്നാല് 999 രൂപ മാത്രമാണ് പ്രാരംഭ വില. കമ്പനി വെബ്‌സൈറ്റില്‍നിന്ന് വാങ്ങാം. പ്രാരംഭ വിലയുടെ കാലയളവ് എപ്പോള് അവസാനിക്കുമെന്ന് കമ്പനി വെളിപ്പെടുത്തിയില്ല. പ്രമുഖ ഓണ്‍ലൈന്, ഓഫ്‌ലൈന് സ്റ്റോറുകളിലും ലഭിക്കും.\n2.4 ഹെര്‍ട്‌സ് മുതല് 2.48 ഗിഗാഹെര്‍ട്‌സ് വരെയാണ് ഫ്രീക്വന്‍സി റേഞ്ച്. പൂര്‍ണമായി ചാര്‍ജ് ചെയ്താല് ഏഴ് മണിക്കൂര് പ്ലേബാക്ക് സമയം ലഭിക്കും. ഇരുപത് മിനിറ്റ് ചാര്‍ജ് ചെയ്താല് നാല് മണിക്കൂര് പ്ലേബാക്ക് സാധ്യമാണ്. അഞ്ച് മിനിറ്റ് ചാര്‍ജ് ചെയ്താല് രണ്ട് മണിക്കൂര് പ്ലേബാക്ക് ലഭിക്കും.\nആക്റ്റീവ് സിവിസി 8.0 നോയ്‌സ് റിഡക്ഷന് സാങ്കേതികവിദ്യ സവിശേഷതയാണ്. വോയ്‌സ് കോളുകളുടെ സമയത്ത് ബാഹ്യമായ ശബ്ദ ശല്യങ്ങള് കുറയ്ക്കും. കണക്റ്റിവിറ്റി ആവശ്യങ്ങള്‍ക്കായി ബ്ലൂടൂത്ത് 5.0 നല്‍കി. എല്ലാ ദിശകളില്‍നിന്നുമുള്ള വെള്ളം തെറിപ്പിക്കലുകള് പ്രതിരോധിക്കുന്നതിന് ഐപിഎക്‌സ്4 റേറ്റിംഗ് സവിശേഷതയാണ്. ലിക്വിഡ് സിലിക്കോണ് ഉപയോഗിച്ചതോടെ ഹെഡ്‌ഫോണുകള്‍ക്ക് ഭാരം കുറവാണ്. ഇയര്‍ബഡുകളുടെ അഗ്രഭാഗത്ത് കാന്തം നല്‍കിയതിനാല് ഒരുമിച്ച് ചേര്‍ത്തുവെയ്ക്കാന് കഴിയും.\nPrevious നോക്കിയ ബ്ലൂടൂത്ത് നെക്ക്ബാന്‍ഡ്, ടിഡബ്ല്യുഎസ് അവതരിപ്പിച്ചു\nNext 87 ശതമാനം ഇന്ത്യന് ബിസിനസ്സുകള് വീഡിയോ കോണ്‍ഫറന്‍സിംഗ് പ്രയോജനപ്പെടുത്തുന്നു


നെയ്യില് വറുത്തെടുത്ത ബഡി, ഇലകളുണക്കിയുണ്ടാക്കുന്ന സാങ്കരി; മാര്‍വാഡികളുടെ രുചിവൈവിധ്യങ്ങള് | marwadi food and culture| marwadi food menu| marwadi food dishes| marwadi food recipes\nFeb 14, 2020, 02:42 PM IST\nതാര് മരുഭൂമിയോടു ചേര്‍ന്നുകിടക്കുന്ന ഈ പ്രദേശത്തിന്റെ രുചികള് ഇവിടത്തെ ഭൂമിശാസ്ത്രപരമായ പ്രത്യേകതകളുമായി ബന്ധപ്പെട്ടുകിടക്കുന്നതാണ്.\nവീണാ സാബുവിന്റെ അടുക്കളയില്‍നിന്നു നെയ്യില് മൊരിയുന്ന ബജിയുടെയും മസാല ചായയുടെയും മണം അടിച്ചുകയറുന്നുണ്ട്. മേശപ്പുറത്തെ ചുവന്ന വിരിയില് പാത്രങ്ങള് മനോഹരമായി നിരത്തുന്ന തിരക്കിലാണ് ആതിഥേയയും കൂട്ടരും. മാര്‍വാഡി താലി റെഡി, എല്ലാ വിഭവങ്ങളും മേശപ്പുറത്തെത്തിയോ എന്നൊന്നുകൂടി ഉറപ്പുവരുത്തിയശേഷം അവര് ക്ഷണിച്ചു. വീണയ്‌ക്കൊപ്പം ബന്ധുക്കളും സുഹൃത്തുക്കളുമായ സഞ്ജു ബാഫ്‌നയും സരിതാ സാബുവും സ്‌നേഹലത മാല്‍പ്പാനിയും അടുക്കളയില്‍നിന്നോടിയെത്തി. മീനാ ഷാര്‍ദയും ഉമാ സാബുവും നേരത്തേ നിറചിരികളുമായി ഒരു ഗ്ലാസ് റാബ് നീട്ടി. മോരില് ധാന്യപ്പൊടിയും ഉപ്പും ജീരകപ്പൊടിയും ചേര്‍ത്തുണ്ടാക്കുന്ന പാനീയത്തെയാണ് മാര്‍വാഡികള് റാബ് എന്ന് വിളിക്കുന്നത്. വീട്ടിലെത്തുന്ന അതിഥികള്‍ക്ക് ചെറു ചൂടുള്ള റാബ് കുടിക്കാന്‍കൊടുക്കുന്നത് മാര്‍വാഡി പാരമ്പര്യമാണ്.\nമാര്‍വാഡികള് കോഴിക്കോടിന്റെ ഭാഗമായിട്ട് ഏകദേശം 70 വര്‍ഷമേ ആയിട്ടുള്ളൂ. രാജസ്ഥാനിലെ പിലാനി സ്വദേശിയായ ആര്.എന്. സാബു ആയിരുന്നു ഈ കുടിയേറ്റത്തിന് തുടക്കമിട്ടയാള്. കോഴിക്കോട്ട് മാവൂര് ഗ്വാളിയോര് റയോണ്‍സ് എന്ന വ്യവസായശാലയ്ക്കു തുടക്കമിട്ട ആര്.എന്. സാബുവിനോടൊപ്പം കോഴിക്കോട്ടെത്തിയ മാര്‍വാഡി പാരമ്പര്യം ഇന്നും കാത്തുസൂക്ഷിക്കുന്നതില് മകനും വ്യവസായിയുമായ അലോക് സാബുവും ഭാര്യ വീണാ സാബുവുമൊക്കെ മുന്‍നിരയിലുണ്ട്. 300 മാര്‍വാഡി കുടുംബങ്ങളാണ് ഇപ്പോള് കോഴിക്കോട്ടുള്ളത് .\nകിഴക്കന് രാജസ്ഥാനിലെ മാര്‍വാഡാണ് മാര്‍വാഡികളെന്നും മാര്‍വാരികളെന്നുമൊക്കെ അറിയപ്പെടുന്ന ജനതയുടെ ജന്മദേശം. താര് മരുഭൂമിയോടു ചേര്‍ന്നുകിടക്കുന്ന ഈ പ്രദേശത്തിന്റെ രുചികള് ഇവിടത്തെ ഭൂമിശാസ്ത്രപരമായ പ്രത്യേകതകളുമായി ബന്ധപ്പെട്ടുകിടക്കുന്നതാണ്. വേനലിലെ കൊടുംചൂടിനും മഞ്ഞുകാലത്തെ കൊടുംതണുപ്പിനും അനുയോജ്യമായ ഭക്ഷണരീതികളാണ് ഇവിടുത്തുകാരുടേത്. കടുത്ത ജലക്ഷാമവും വരണ്ടഭൂപ്രകൃതിയും ഇവിടത്തെ ജനങ്ങളുടെ പാചകരീതിയെയും ശീലങ്ങളെയുമൊക്കെ സ്വാധീനിച്ചിട്ടുണ്ട്.\nദിവസങ്ങളോളം കേടുകൂടാതെയിരിക്കുന്ന വിധത്തിലാണ് മാര്‍വാഡി വിഭവങ്ങളുണ്ടാക്കുന്നത്. കാര്യമായൊന്നും വിളയാത്ത മണ്ണായതിനാല് ഭക്ഷണത്തില് വളരെക്കുറച്ച് പച്ചക്കറികള് മാത്രമേ ഉപയോഗിക്കാറുള്ളൂ. ചെറുപയര് കൊണ്ടുണ്ടാകുന്ന വിശേഷപ്പെട്ട കറിയായ സാന്‍ഗ്രിയും അരിയും നുറുക്കിയ ഗോതമ്പുകൊണ്ടുണ്ടാക്കിയ മധുരപലഹാരമായ ലാപ്‌സിയും ഇല്ലാതെ മാര്‍വാഡി ആഘോഷങ്ങളില്ല. പിറന്നാളിനും വിവാഹച്ചടങ്ങുകള്‍ക്കുമൊക്കെ വിശിഷ്ട വിഭവങ്ങളായി നല്‍കുന്നതും സാന്‍ഗ്രിയും ലാപ്‌സിയും തന്നെ.\nപയറുപൊടി കുഴച്ചുണ്ടാക്കി നെയ്യില് വറുത്തെടുത്ത ബഡിയാണ് മറ്റൊരു വിഭവം. കാഴ്ചയില് തുളയില്ലാത്ത ഉഴുന്നുവടപോലെയിരിക്കും. ഇതും പരിപ്പുകൊണ്ടുണ്ടാക്കിയ ദാല് ബാട്ടിയും ചേര്‍ത്താണ് കഴിക്കുക. ദൂരയാത്ര ചെയ്യുന്ന ലോറി ജീവനക്കാരും മറ്റും നെയ്യില് വറുത്തെടുക്കുന്ന ബഡിയാണ് ഭക്ഷണമാക്കാറുള്ളത് .\nഇലകളും പയറുവര്‍ഗങ്ങളുമൊക്കെ ഉണക്കി സൂക്ഷിക്കുന്നത് മാര്‍വാഡികളുടെ പതിവാണ്. ഇലകളുണക്കിയുണ്ടാക്കുന്ന സാങ്കരി എന്നറിയപ്പെടുന്ന വിഭവവും ബാജര റൊട്ടിയും ഖിച്ഡിയുമൊക്കെ ലഭ്യമായ ധാന്യങ്ങളും വിഭവങ്ങളുമൊക്കെ ഉപയോഗിച്ചു ഭക്ഷണമുണ്ടാക്കാനുള്ള മാര്‍വാഡികളുടെ വൈദഗ്ധ്യമാണ് കാണിക്കുന്നത് .\nകഥകള്‍ക്കിടയില് മേശപ്പുറത്തെ ദഹി വടയുടെ സ്വാദുനോക്കി. ചെറുപയറു പൊടിയും പരിപ്പും അരച്ച് ഉള്ളില് ഉണങ്ങിയ പഴങ്ങള് നിറച്ചാണ് ദഹി വടി എന്നറിയപ്പെടുന്ന വടയുണ്ടാക്കുന്നത്. കടുക് ചേര്‍ത്തുണ്ടാക്കുന്ന കാഞ്ചി വടയും കടലപ്പരിപ്പുകൊണ്ടുള്ള ഖട്ട എന്ന വാടയുമൊക്കെ മാര്‍വാഡി സദ്യയുടെമാത്രം പ്രത്യേകതയാണ് .\nചെറുപയര് പരിപ്പ് കറികളില് മാത്രമല്ല മധുരപലഹാരങ്ങളിലും ധാരാളമായി ഉപയോഗിക്കാറുണ്ട്. ചെറുപയര്‍പൊടികൊണ്ടുണ്ടാക്കിയ ഹല്‍വയാണ് ദീപാവലിക്കും ഹോളിക്കുമൊക്കെ മാര്‍വാഡികള് കഴിക്കുന്ന മധുരം. ഇതുകൊണ്ടു തന്നെയുണ്ടാക്കുന്ന ഗോന്ദ് കാ ലഡ്ഡുവും കടലമാവ് കുഴച്ചുണ്ടാക്കുന്ന ബേസന് ലഡ്ഡുവും ഒഴിവാക്കാനാവാത്ത മധുരങ്ങളാണ്. നൂലുപോലെ വെള്ളയും മഞ്ഞയും നിറങ്ങളില് ചുരുണ്ടിരിക്കുന്ന ഫിനിയാണ് തണുപ്പുകാലങ്ങളില് മാര്‍വാഡികള് തിരഞ്ഞെടുക്കുന്ന മധുരം. മൈദയും ചാഷ്ണി എന്നറിയപ്പെടുന്ന പഞ്ചസാരപ്പാനിയും ചേര്‍ത്താണ് ഫിനിയുണ്ടാക്കുന്നത്.\nപാല് വറ്റിച്ചുണ്ടാക്കുന്ന റബടിയില് മൈദയും പഞ്ചസാരയും ചേര്‍ത്താണ് മാല്‍പുവ എന്നറിയപ്പെടുന്ന പ്രസിദ്ധമായ മധുരപലഹാരം ഉണ്ടാക്കുന്നത്. ഗോതമ്പുപൊടിയും ഉണക്കിയ പഴങ്ങളും ചേര്‍ത്തുണ്ടാക്കുന്ന ചൂര്‍മയും മറ്റൊരു പ്രത്യേകമധുരപലഹാരമാണ്. അക്ഷയ തൃതീയ ദിനത്തില് പലതരം ഖിച്ചടികള് കഴിക്കാനാണ് മാര്‍വാഡികള് ഇഷ്ടപ്പെടുന്നത്. ബാജ്‌റ, അരി, റാഗി ഇവയൊക്കെ ചേര്‍ത്താണ് ഖിച്ടിയുണ്ടാക്കുന്നത് .\nമലയാളികളെപ്പോലെ ഒന്നോരണ്ടോ തരം പപ്പടങ്ങളല്ല മാര്‍വാഡികള്‍ക്കുള്ളത്. ചെറുപയറും ഉഴുന്നുപരിപ്പും ചേര്‍ത്തരച്ച ബിക്കാനീറി പപ്പടത്തിനുപുറമേ ഉരുളക്കിഴങ്ങും കപ്പയും അരിയുമൊക്കെ ഉപയോഗിച്ചും ഇവര് പപ്പടങ്ങള് ഉണ്ടാക്കാറുണ്ട്.\nറാബ് പോലെ വേനലില് പച്ചമാങ്ങകൊണ്ടുണ്ടാക്കിയ മറ്റൊരു പാനീയവും മാര്‍വാഡികള് ഉണ്ടാക്കാറുണ്ട്. സാധാരണ ഉപ്പ് കിട്ടാനില്ലാത്തതിനാല് മരുഭൂമിയോടടുത്ത പ്രദേശങ്ങളില് കാണപ്പെടുന്ന ഇന്ദുപ്പാണ് ഇതില് ചേര്‍ക്കാറ്. വരള്‍ച്ചയും ജലക്ഷാമവുമൊക്കെയുള്ള നാട്ടില് കിട്ടാവുന്നതെല്ലാമുപയോഗിച്ചും ഭക്ഷ്യവസ്തുക്കള് വറുതിയുടെ നാളുകളിലേക്ക് സൂക്ഷിച്ചുവെച്ചുമുള്ള മാര്‍വാഡികളുടെ ഭക്ഷണരീതി എല്ലാവര്‍ക്കും മാതൃകയാണ് .സംഗതി വെജിറ്റേറിയണെങ്കിലും മാര്‍വാഡികളുടെ ഭക്ഷണം കഴിക്കേണ്ടത് തന്നെയാണ്. ഈ രുചിവൈവിധ്യത്തിനു മരുഭൂമിയുടെ ചൂടും ചൂരുമുണ്ട്, നിറങ്ങളും സംഗീതവുമിഷ്ടപ്പെടുന്ന ഒരു സമൂഹത്തിന്റെ താളവും.\nContent Highlights: marwadi food and culture\nപാചകത്തിൽ അത്ര തൽപരർ അല്ലാത്തവരുടെയും ബാച്ചിലേഴ്സിന്റെയുമൊക്കെ പ്രിയഭക്ഷണമാണ് നൂഡിൽസ്. ..


മൂന്നംഗ കുടുംബത്തിന്‍റെ ആത്മഹത്യ : ഒരാള് അറസ്റ്റില്\n15 January, 2016 11:43:11 AM\nതൃശൂര്: തൃശൂര് വരാക്കരയില് മൂന്നംഗ കുടുംബം ആത്മഹത്യ ചെയ്ത സംഭവത്തില് ഒരാള് അറസ്റ്റില്. ആത്മഹത്യ ചെയ്ത പെണ്‍കുട്ടിയുടെ സഹപാഠി അത്താണി സദേശി അനന്തുവാണ് അറസ്റ്റിലായത്. പെണ്‍കുട്ടിയുടെ ചിത്രങ്ങള് ഇയാള് ദുരുപയോഗം ചെയ്തതില് മനാംനൊന്താണ് കുടുംബം ആത്മഹത്യ ചെയ്തതെന്ന് പോലീസ് കണ്ടെത്തിയിരുന്നു.\nവരാക്കര തൂപ്രത്ത് വീട്ടില് ബാബു, ഭാര്യ സവിത, മകള് ശില്‍പ എന്നിവരാണ് ആത്മഹത്യ ചെയ്തത്. ശില്‍പയുമായി വിവാഹം നിശ്ചയിച്ചിരുന്ന ഇരിങ്ങാലക്കുട സ്വദേശിയായ യുവാവിന്‍റെ മൊബൈല് ഫോണിലേക്ക് അനന്തു ഏതാനും ചിത്രങ്ങള് അയച്ചുനല്‍കിയിരുന്നു. ശില്‍പയുമായി താന് പ്രണയത്തിലാണെന്നും ഇയാള് സന്ദേശമയച്ചു. ഇതോടെ വിവാഹം മുടങ്ങി. ഇതില് മനംനൊന്തായിരുന്നു കൂട്ട ആത്മഹത്യ.\nകോളജ് പഠനകാലത്ത് എടുത്ത ഗ്രൂപ്പ് ഫോട്ടോയില് കൃത്രിമമായി ചിത്രീകരിച്ച ഫോട്ടോയാണ് അനന്തു പ്രണയചിത്രമെന്ന് കാണിച്ച് യുവാവിന് അയച്ചുനല്‍കിയത്. ഇക്കാര്യം വ്യക്തമായതോടെ പോലീസ് അനന്തുവിനെതിരെ കേസെടുത്തു.


യുഡിഫ് കോട്ടയിൽ നിന്ന് നാല് സീറ്റുകൾ പിടിച്ചെടുത്ത് ഇടത് പക്ഷം ; ക്യാപ്റ്റൻ തരംഗത്തിൽ അടിപതറാതെ പിടിച്ചു നിന്നത് തിരുവഞ്ചൂർ മാത്രം ; കോൺഗ്രസ്സിന് ആശ്വാസമായി കോട്ടയം ⋆ Third Eye News Live\nയുഡിഫ് കോട്ടയിൽ നിന്ന് നാല് സീറ്റുകൾ പിടിച്ചെടുത്ത് ഇടത് പക്ഷം ; ക്യാപ്റ്റൻ തരംഗത്തിൽ അടിപതറാതെ പിടിച്ചു നിന്നത് തിരുവഞ്ചൂർ മാത്രം ; കോൺഗ്രസ്സിന് ആശ്വാസമായി കോട്ടയം\nതേർഡ് ഐ ന്യൂസ്\nകോട്ടയം : ഇടത് തരംഗത്തിൽ ഇളകാതെ കോൺഗ്രസ്സിന് ആശ്വാസമായി കോട്ടയം. ക്യാപ്റ്റൻ തരംഗതിൽ അടിപതറാതെ പിടിച്ചു നിന്നത് തിരുവഞ്ചൂർ മാത്രം. ഉമ്മൻചാണ്ടി വിജയിച്ചെങ്കിലും ഭൂരിപക്ഷം കുത്തനെ കുറഞ്ഞത് തിരിച്ചടിയായി.\nപൂഞ്ഞാർ വോട്ടെണ്ണൽ പൂർത്തിയായി- കോട്ടയത്തെ തെരഞ്ഞെടുപ്പ് ഫലം ഇങ്ങനെ ;\nപാലാ -UDF – മാണി സി കാപ്പൻ വിജയിച്ചു.\nകടുത്തുരുത്തി-UDF- മോൻസ് ജോസഫ് -വിജയിച്ചു.\nവൈക്കം -LDF – സി. കെ ആശ വിജയിച്ചു.\nഏറ്റുമാനൂർ-LDF- വി. എൻ വാസവൻ- വിജയിച്ചു\nകോട്ടയം -UDF- തിരുവഞ്ചൂർ രാധാകൃഷ്ണൻ -വിജയിച്ചു\nപുതുപ്പള്ളി-UDF – ഉമ്മൻചാണ്ടി -വിജയിച്ചു\nചങ്ങനാശ്ശേരി-LDF – അഡ്വ. ജോബ് മൈക്കിൾ -വിജയിച്ചു\nകാഞ്ഞിരപ്പള്ളി-LDF -Dr N. ജയരാജ് വിജയിച്ചു.\nപൂഞ്ഞാർ -LDF- അഡ്വ സെബാസ്റ്റ്യൻ കുളത്തുങ്കൽ -വിജയിച്ചു\nPrevious articleസുരേന്ദ്രന് മിസ്സോറാം ഗവര്‍ണര് ആയേക്കും; 35 സീറ്റ് നേടി കേരളത്തില് ബിജെപി അധികാരത്തില് വരുമെന്ന് പറഞ്ഞ സുരേന്ദ്രന് കോന്നി ബസ് സ്റ്റാന്‍ഡില് മിസ്സോറാമിലേക്കുള്ള ബസ് കാത്ത് നില്‍ക്കുന്നുവെന്ന് സോഷ്യല് മീഡിയ; ഇനിയൊരു തിരിച്ച് വരവ് ഉണ്ടാവില്ല ശശിയേ എന്ന് പറയാതെ പറഞ്ഞ് അണികള്\nNext articleജനം വിധിച്ചു, ക്യാപ്റ്റന് തുടരുക; കേരള ചരിത്രത്തിലാദ്യമായി തുടര്‍ഭരണം; വരാനിരിക്കുന്നത് പിണറായി യുഗം


4 വയസ്സുകാരിയെ ബലാത്സംഗം ചെയ്ത കേസ്; പ്രതിക്ക് ജീവപര്യന്തം | Malayalam News\n4 വയസ്സുകാരിയെ ബലാത്സംഗം ചെയ്ത കേസ്; പ്രതിക്ക് ജീവപര്യന്തം\nസൂറത്ത്- നാല് വയസ്സുകാരിയെ ബലാത്സംഗം ചെയ്ത കേസില് അറസ്റ്റിലായി 30 ദിവസത്തിനുള്ളില് പ്രതിക്ക് ജീവപര്യന്തം തടവുശിക്ഷ വിധിച്ച് കോടതി. പോക്‌സോ സ്‌പെഷ്യല് കോടതി സ്‌പെഷ്യല് ജഡ്ജി പിഎസ് കലയാണ് പ്രതിയായ അജയ് നിഷാദിന് മരണം വരെ തടവുശിക്ഷ വിധിച്ചത്. ഉത്തര്‍പ്രദേശ് സ്വദേശിയായ ഇയാള് കേസില് ഒക്ടോബര് 13നാണ് അറസ്റ്റിലാകുന്നത്. വിവാഹിതനും മൂന്ന് കുട്ടികളുടെ പിതാവുമായ ഇയാള് ഒക്ടോബര് 12നാണ് നാല് വയസ്സുകാരിയെ സച്ചിന് ജിഐഡിസി പ്രദേശത്തുനിന്ന് തട്ടിക്കൊണ്ടുപോയി ബലാത്സംഗത്തിനിരയാക്കിയത്.\nപോലീസും നാട്ടുകാരും നടത്തിയ തിരച്ചിലില് ആളൊഴിഞ്ഞ പ്രദേശത്തുനിന്നാണ് പെണ്‍കുട്ടിയെ കണ്ടെത്തിയത്. 10 ദിവസത്തിനുള്ളില് പോലീസ് കുറ്റപത്രം സമര്‍പ്പിച്ചു. അഞ്ച് ദിവസത്തില് വിചാരണ പൂര്‍ത്തിയാക്കി ശിക്ഷ വിധിച്ചു. ഇത്രയും വേഗത്തില് വിചാരണ പൂര്‍ത്തിയാക്കി ശിക്ഷ വിധിക്കുന്നത് ഗുജറാത്ത് കോടതിയുടെ ചരിത്രത്തില് ആദ്യമാണെന്ന് പ്രൊസിക്യൂഷന് പറഞ്ഞു.\nIndia fast verdict Rapist life term